Osobitná správa č. 12/2012 „Zlepšili Komisia a Eurostat proces tvorby spoľahlivej a hodnovernej európskej štatistiky?“





ZOZNAM SKRATIEK EDP : Postup pri nadmernom schodku (Excessive Deficit Procedure) EFTA : Európske združenie voľného obchodu ESAC : Európsky štatistický poradný výbor ESGAB : Európske poradné grémium pre riadenie v oblasti štatistiky ESSC : Výbor pre Európsky štatistický systém (výbor pre EŠS) EŠS : Európsky štatistický systém Eurostat : Štatistický úrad Európskej únie HND : Hrubý národný dôchodok Kódex postupov : Kódex postupov pre európsku štatistiku MEETS : Modernizácia európskej podnikovej a obchodnej štatistiky NKI : Najvyššia kontrolná inštitúcia NŠÚ : Národný štatistický úrad OLAF : Európsky úrad pre boj proti podvodom QAF : Rámec zabezpečenia kvality (Quality Assurance Framework) SWP : Ročný štatistický pracovný program (Annual Statistical Work Programme) ZHRNUTIE I. V Únii, v ktorej sa politické rozhodnutia musia zakladať na dôkazoch a v ktorej sa čoraz viac rozhodnutí prijíma priamo v reakcii na štatistické údaje alebo ukazovatele, ktoré sú z nich odvodené, je dôvera verejnosti v európsku štatistiku kľúčovým prvkom. II. Dvor audítorov hodnotil, či Komisia a Eurostat zlepšili proces tvorby spoľahlivej a dôveryhodnej európskej štatistiky. To závisí od dodržiavania Kódexu postupov pre európsku štatistiku, ktorý stanovuje normy na rozvoj, tvorbu a šírenie štatistiky, ako aj od vykonávania európskeho štatistického programu. III. Dvor audítorov pri audite zistil, že Kódex postupov pre európsku štatistiku bol vykonávaný len čiastočne a jeho úplná realizácia zostáva výzvou pre všetky zainteresované strany na európskej úrovni i v rámci členských štátov. Kódex stanovuje náročné normy, no nevymedzuje silné nástroje na kontrolu a presadzovanie práva. IV. Nie sú k dispozícii dostatočne spoľahlivé informácie o súčasnom stave vykonávania kódexu prostredníctvom európskeho štatistického systému (EŠS). Nedávne iniciatívy Komisie zamerané na dodanie nového impulzu na dosiahnutie úplného dodržiavania kódexu vedú správnym smerom, ale nie sú dostatočné na to, aby sa zaoberali všetkými problémami. Pretrváva nejednoznačnosť ohľadom charakteru povinnosti, pokiaľ ide o dodržiavanie kódexu. Pre prípady, keď môže dôjsť k prekrúteniu údajov, ešte nebol navrhnutý vhodný kontrolný mechanizmus. Zatiaľ nebol predložený žiaden návrh na vytvorenie nezávislej funkcie dohľadu. V. Chyby v návrhu štatistického programu na obdobie 2008 – 2012 znemožňujú používať tento program ako účinný nástroj plánovania, monitorovania a zodpovednosti. Prehodnotenie priorít štatistických činností so zreteľom na nové výzvy je pomalšie, než sa očakávalo. Návrh programu na obdobie 2013 – 2017 poskytuje možnosť prepracovať EŠS tak, aby bol efektívnejší a flexibilnejší, za predpokladu, že bude doplnený presnými cieľmi a medzníkmi stanovenými v ročnom plánovaní a overenými v procese systematického ročného predkladania správ. VI. Dvor audítorov odporúča prejsť na systém európskej štatistiky, ktorý zabezpečí odbornú nezávislosť, dostatočné zdroje a silný dohľad vrátane sankcií v prípadoch, keď sa nedodržiavajú normy kvality. ÚVOD DÔVERA VEREJNOSTI V EURÓPSKU ŠTATISTIKU 1. Na výkon úloh zverených Európskej únii je nevyhnutná spoľahlivá a hodnoverná štatistika. Takmer vo všetkých oblastiach je štatistika potrebná na vytvorenie, uplatňovanie, monitorovanie a hodnotenie politík stanovených v zmluvách a na výber a rozdeľovanie finančných prostriedkov EÚ. Čoraz viac európskych politík sa priamo zakladá na štatistikách a štatistické ukazovatele sú vo zvýšenej miere používané ako dôvod na prijatie politického rozhodnutia alebo udelenie sankcií. 2. Dôveru verejnosti v európsku štatistiku nemožno brať ako samozrejmosť. Už predtým, ako celosvetové hospodárstvo v poslednom období zasiahli otrasy, Komisia v apríli 2008 [1] uverejnila správu, podľa ktorej podiel občanov, ktorí tvrdili, že nedôverujú ekonomickej štatistike (45 %) bol takmer rovnaký ako podiel tých, ktorí jej dôverujú (46 %). 3. Európska rada v roku 2005 a znovu v roku 2010 schválila výzvy na zlepšenie kvality európskej štatistiky s cieľom posilniť správu ekonomických záležitostí v EÚ [2]. Rada dospela v roku 2005 okrem iného k záveru, že sa treba zamerať na rozvoj operačnej kapacity, monitorovacej právomoci, nezávislosti a zodpovednosti Eurostatu. REGULAČNÝ RÁMEC NA TVORBU EURÓPSKEJ ŠTATISTIKY 4. V článku 338 ZFEÚ sa stanovuje, že tvorba štatistiky musí byť v súlade s požiadavkami nestrannosti, spoľahlivosti, objektivity, vedeckej nezávislosti, nákladovej efektívnosti a ochrany dôverných štatistických údajov. Okrem toho nesmie predstavovať nadmernú záťaž pre hospodárske subjekty. 5. Nariadenie o európskej štatistike [3] obsahuje definície zásad stanovených v ZFEÚ a týka sa otázok štatistického riadenia, ako aj tvorby a šírenia európskej štatistiky. 6. Bývalý výbor pre štatistický program [4] prijal Kódex postupov pre európsku štatistiku [5] (ďalej len "kódex postupov" alebo "kódex") 24. februára 2005. Kódex ďalej rozpracúva, akým spôsobom sa má európska štatistika rozvíjať, tvoriť a šíriť v súlade so štatistickými zásadami stanovenými v nariadení o európskej štatistike. 7. Päťročný európsky štatistický program stanovuje priority a definuje hlavné oblasti a ciele pre rozvoj, tvorbu a šírenie európskej štatistiky. Výdavky sú v súčasnom programe na obdobie 2008 až 2012 [6] naplánované vo výške 274 mil. EUR. EURÓPSKY ŠTATISTICKÝ SYSTÉM 8. Európska štatistika sa rozvíja, tvorí a šíri v rámci Európskeho štatistického systému. V nariadení o európskej štatistike je európsky štatistický program vymedzený ako partnerstvo medzi Štatistickým úradom Európskej únie a národnými štatistickými úradmi (NŠÚ). 9. NŠÚ sú zodpovedné za koordináciu všetkých činností na rozvoj, tvorbu a šírenie európskej štatistiky na vnútroštátnej úrovni. NŠÚ a ďalšie vnútroštátne orgány zodpovedné za európsku štatistiku môžu prijímať granty z rozpočtu EÚ bez predchádzajúcej výzvy na prekladanie návrhov. 10. Výbor pre Európsky štatistický systém (ďalej len "výbor pre EŠS") poskytuje odborné poradenstvo pre EŠS. Pozostáva zo zástupcov NŠÚ a okrem iného je zodpovedný za preskúmanie právnych predpisov v oblasti štatistiky navrhnutých Eurostatom. EUROSTAT: ŠTATISTICKÝ ÚRAD EURÓPSKEJ ÚNIE 11. Štatistický úrad Európskej únie (ďalej len "Eurostat") pôsobí ako štatistický orgán Únie. Eurostat sídli v Luxemburgu. Je to generálne riaditeľstvo Komisie, ktoré má "odbornú nezávislosť" [7], pokiaľ ide o výber vedeckých techník, definícií a metodík. V právnych dokumentoch sa štatistický orgán Únie nazýva "Komisia (Eurostat)" [8]. Táto terminológia má objasniť, že Eurostat plní odlišnú úlohu napriek tomu, že je súčasťou Komisie. 12. Hlavnou úlohou Eurostatu je spracúvať a uverejňovať štatistické informácie, ktoré sú porovnateľné na európskej úrovni. Eurostat štandardne nezbiera údaje sám, túto činnosť vykonávajú členské štáty prostredníctvom svojich štatistických orgánov. Overujú a analyzujú vnútroštátne údaje a zasielajú ich Eurostatu, ktorý tieto údaje konsoliduje s cieľom zabezpečiť ich porovnateľnosť. 13. Počet zamestnancov Eurostatu je v posledných rokoch stabilný. K 1. januáru 2012 bol celkový počet zamestnancov 794. Eurostat odhaduje, že na úrovni jednotlivých krajín sa na tvorbe európskej štatistiky v rámci celého EŠS podieľa minimálne 50000 zamestnancov. 14. V roku 2011 predstavovali viazané rozpočtové prostriedky Eurostatu [9] sumu 92,9 mil. EUR. Ročná priemerná suma v období 2003 až 2010 bola vo výške 89,5 mil. EUR, pričom najvyšší stupeň dosiahla v roku 2005, keď bola k dispozícii suma 107,2 mil. EUR. ROZSAH AUDITU A AUDÍTORSKÝ PRÍSTUP 15. Celkovým cieľom bolo posúdiť, či Komisia a Eurostat zlepšili proces tvorby spoľahlivej a dôveryhodnej európskej štatistiky. To závisí od vykonávania kódexu postupov a riadenia európskeho štatistického programu. Dvor audítorov sa zaoberal týmito dvomi otázkami: a) Prijali Komisia a Eurostat všetky potrebné opatrenia na splnenie ich úlohy pri dosahovaní vykonávania kódexu postupov prostredníctvom Európskeho štatistického systému? b) Riadi Eurostat viacročný štatistický program ako nástroj na zlepšenie tvorby európskej štatistiky dobre? 16. Audit sa týkal i prínosu Európskeho poradného grémia pre riadenie v oblasti štatistiky (ESGAB) [10] a Európskeho štatistického poradného výboru (ESAC) [11] pre proces tvorby spoľahlivej a dôveryhodnej európskej štatistiky. 17. Audit bol zameraný na implementáciu kódexu postupov a riadenie európskeho štatistického programu v súvislosti s procesom tvorby európskej štatistiky. Nehodnotil spoľahlivosť konkrétnych štatistických výstupov. Väčšina audítorskej práce bola vykonaná od mája do decembra 2011, pričom aktualizácia údajov prebiehala do júna 2012. 18. Audítorská práca zahŕňala rozhovory so zamestnancami Eurostatu, preskúmanie dostupnej dokumentácie v Eurostate a jeho odpovedí na podrobný dotazník, informačné návštevy u partnerov Eurostatu v rámci Komisie i mimo nej, pozorovanie zasadnutí výboru EŠS a preskúmanie vzoriek predbežných a následných kontrol vykonaných útvarom Eurostatu povereným finančnou správou v súvislosti s grantovými platbami, ako aj vzorky postupov verejného obstarávania. PRIPOMIENKY VYKONÁVANIE KÓDEXU POSTUPOV PRE EURÓPSKU ŠTATISTIKU 19. Pri audite sa zistilo, že kódex postupov bol vykonávaný len čiastočne a jeho úplná realizácia zostáva výzvou pre všetky zainteresované strany na európskej úrovni i v rámci členských štátov. Dvor audítorov skúmal: a) opatrenia prijaté od roku 2005 a dôvody omeškaní a prekážok, b) či sú súčasné nástroje na hodnotenie vykonávania kódexu náležité, c) či sú iniciatívy Komisie z posledného obdobia dostatočné a spoľahlivé. OPATRENIA PRIJATÉ KOMISIOU A EUROSTATOM OD ROKU 2005 NEBOLI DOSTATOČNÉ NA DOSIAHNUTIE ÚPLNÉHO VYKONÁVANIA KÓDEXU KÓDEX POSTUPOV STANOVUJE NÁROČNÉ NORMY 20. Kódex postupov [12] stanovuje zásady na rozvíjanie, tvorbu a šírenie európskej štatistiky. Kódex bol vytvorený v nadväznosti na žiadosť Rady v júni 2004 [13] po problémoch s údajmi o schodku verejných financií a verejnom dlhu Grécka [14]. 21. Kódex postupov má zabezpečiť, že európska štatistika splní potreby prostredníctvom efektívneho procesu tvorby, ktorý prebieha v dôveryhodnom prostredí inštitúcií, čo zaručuje odbornú nezávislosť. Pozostáva z 15 zásad, ktoré sa netýkajú len inštitucionálneho prostredia, ale aj štatistických postupov a štatistických výstupov (pozri rámček 1). Každá zásada má od troch do deväť ukazovateľov osvedčenej praxe na určenie miery dodržiavania danej zásady. RÁMČEK 1 ZHRNUTIE ZÁSAD KÓDEXU POSTUPOV Zdroj: Európsky dvor audítorov. Kódex postupov – 15 zásad | Inštitucionálne prostredie | 1. Odborná nezávislosť Odborná nezávislosť zvyšuje dôveryhodnosť | 2. Oprávnenie na zber údajov Oprávnenie je jasne stanovené zákonom, ktorý umožňuje zber informácií | 3. Primeranosť zdrojov Dostatočné zdroje na splnenie štatistických požiadaviek | 4. Záväzok kvalitného spracovania Neustále zlepšovanie procesu a kvality výrobku | 5. Dôvernosť štatistických informácií Záruka ochrany súkromia subjektov poskytujúcich údaje | 6. Nestrannosť a objektivita Dodržiavanie vedeckej nezávislosti a rovnakého prístupu k užívateľom | Štatistické postupy | 7. Správna metodika Náležité nástroje a odbornosť | 8. Vhodné štatistické postupy Vhodné štatistické postupy od získavania údajov až po ich overovanie | 9. Zamedzovanie nadmernému zaťažovaniu respondentov Monitorovanie a zníženie záťaže respondentov | 10. Úspornosť nákladov Monitorovanie využívanie zdrojov a zavedenie zlepšení | Štatistický výstup | 11. Relevancia Uspokojiť potreby užívateľov a monitorovať spokojnosť užívateľov | 12. Presnosť a spoľahlivosť Presne a spoľahlivo vystihovať skutočnosť | 13. Včasnosť a časová presnosť Dodržiavanie pravidiel týkajúcich sa včasného publikovania štatistiky | 14. Koherencia a porovnateľnosť Štatistiky sú vnútorne i časovo porovnateľné v rámci regiónov a krajín | 15. Prístupnosť a jasnosť Jasné predkladanie štatistiky, poskytovanie vhodným spôsobom a prístup na základe nestrannosti | 22. Európske poradné grémium pre riadenie v oblasti štatistiky (ESGAB) je orgán vysoko kvalifikovaných odborníkov, ktorých úlohou je poskytnúť nezávislý prehľad o Eurostate a EŠS ako celku, pokiaľ ide o vykonávanie kódexu postupov (pozri rámček 2). Grémium ESGAB sa doteraz sústredilo na tri [15] zásady z 15 zásad kódexu a zaznamenalo [16], že napriek dosiahnutiu určitého pokroku v implementácii kódexu, tempo napredovania nie je v súlade s jeho očakávaniami. RÁMČEK 2 EURÓPSKE PORADNÉ GRÉMIUM PRE RIADENIE V OBLASTI ŠTATISTIKY (ESGAB) Hodnotenie vykonávania kódexu postupov Hlavnou úlohou grémia ESGAB založeného v roku 2009 je predložiť Európskemu parlamentu a Rade správu o vykonávaní kódexu postupov "v takom rozsahu, v akom sa vzťahuje na Komisiu (Eurostat)", vrátane "hodnotenia vykonávania kódexu v Európskom štatistickom systéme ako celku" (pozri článok 2 rozhodnutia o založení ESGAB). Úloha grémia ESGAB je poradná a ESGAB nemá žiadne kontrolné právomoci. Siedmi členovia grémia sú vybraní spomedzi vysoko kvalifikovaných odborníkov v oblasti štatistiky, svoje povinnosti vykonávajú samostatne a konajú nezávisle. Členovia grémia ESGAB nedostávajú žiadnu odmenu a väčšina z nich je naďalej profesionálne činná. Eurostat poskytuje k dispozícii jedného tajomníka na plný úväzok, ktorý koná v súlade s pokynmi grémia a nezávisle od Komisie. Eurostat má status pozorovateľa a spravidla ho na zasadnutiach zastupuje jeho generálny riaditeľ a zástupca generálneho riaditeľa. ESGAB po prvýkrát zasadalo v marci 2009, usporiadalo sedem jednodňových zasadnutí a v decembri 2011 uverejnilo svoju najnovšiu výročnú správu. Zdroj: Európsky dvor audítorov. 23. V septembri 2011 výbor pre EŠS [17] schválil menšie zmeny v kódexe postupov. V grafe 1 je zhrnutý vývoj kódexu postupov. GRAF 1 VÝVOJ KÓDEXU POSTUPOV +++++ TIFF +++++ Zdroj: Európsky dvor audítorov. KOMISIA PRIJALA ONESKORENÉ OPATRENIA, ABY PRESVEDČILA VLÁDY DODRŽIAVAŤ KÓDEX 24. V máji 2005 Komisia odporučila [18] členským štátom, aby zabezpečili dodržiavanie zásad kódexu ich štatistickými úradmi, ako i to, že štatistické útvary budú odborne zabezpečené a budú mať potrebné zdroje na tvorbu európskej štatistiky spôsobom, ktorý zaručuje nezávislosť, integritu a zodpovednosť. Členské štáty boli okrem toho vyzvané, aby poskytli potrebné informácie, ktoré Komisii umožnia monitorovať dodržiavanie kódexu [19]. 25. Komisia až v roku 2011 oznámila [20], že navrhne, aby sa členské štáty formálne zaviazali, že na základe kódexu prijmú potrebné opatrenia na zachovanie dôvery vo svoju štatistiku a že budú monitorovať vykonávanie kódexu pomocou tzv. "záväzkov zaistiť dôveru v štatistiku" (pozri body 60 až 64). V SPRÁVE KOMISIE V ROKU 2008 SA NEUVÁDZALO, ŽE ODBORNÁ NEZÁVISLOSŤ NEBOLA ZABEZPEČENÁ V EŠS AKO CELKU 26. Po uverejnení kódexu postupov sa Komisia a Eurostat zamerali na presadzovanie jeho vykonávania prostredníctvom spolupráce s národnými štatistickými úradmi (NŠÚ) a poskytovania podpory týmto úradom. Na tento účel zorganizoval Eurostat nezávislé posúdenia, ktoré boli vykonané v 31 NŠÚ členských štátov EÚ a krajín EZVO [21] a v Eurostate v období od roka 2006 do začiatku roka 2008. 27. Tieto nezávislé posúdenia boli obmedzené na NŠÚ a ich koordinačnú úlohu v rámci národných štatistických systémov a boli zamerané na ukazovatele kódexu súvisiace s inštitucionálnym prostredím. V tabuľke 1 sú uvedené výsledky týchto posúdení. V rámci nezávislých posúdení sa nehodnotilo, či NŠÚ dodržiavajú ukazovatele kódexu súvisiace so štatistickými postupmi, pričom nebola zahrnutá ani väčšina ukazovateľov súvisiacich so štatistickými výstupmi. Zoznam činností na zlepšenie uvedený v správach z nezávislého posúdenia však zahŕňal všetky zásady kódexu. Činnosti súvisiace so štatistickými postupmi a výstupmi sa zakladali len na výsledkoch sebahodnotení vykonaných NŠÚ. TABUĽKA 1 VÝSLEDKY Z NEZÁVISLÉHO POSÚDENIA V OBDOBÍ OD ROKU 2006 DO ZAČIATKU ROKA 2008 [221] Zdroj: Európsky dvor audítorov na základe správ z nezávislého posúdenia. NŠÚ | Ukazovatele"splnené do “značnej miery" alebo "splnené v plnom rozsahu" | Ukazovatele "čiastočne splnené" | Ukazovatele "nesplnené" | NŠÚ so všetkými splnenými ukazovateľmi Rakúsko | 35 | 0 | 0 | Fínsko | 35 | 0 | 0 | Nórsko | 35 | 0 | 0 | Švédsko | 35 | 0 | 0 | Spojené kráľovstvo | 35 | 0 | 0 | NŠÚ s niektorými čiastočne splnenými ukazovateľmi Česká republika | 33 | 2 | 0 | Dánsko | 33 | 2 | 0 | Francúzsko | 33 | 2 | 0 | Taliansko | 33 | 2 | 0 | Litva | 33 | 2 | 0 | Portugalsko | 33 | 2 | 0 | Slovensko | 33 | 2 | 0 | Španielsko | 33 | 2 | 0 | Holandsko | 32 | 3 | 0 | Poľsko | 32 | 3 | 0 | Slovinsko | 32 | 3 | 0 | Švajčiarsko | 32 | 3 | 0 | Nemecko | 31 | 4 | 0 | Írsko | 31 | 4 | 0 | Maďarsko | 29 | 6 | 0 | Lotyšsko | 29 | 6 | 0 | Rumunsko | 29 | 6 | 0 | Estónsko | 26 | 9 | 0 | Grécko | 26 | 9 | 0 | Luxembursko | 24 | 11 | 0 | NŠÚ s niektorými nesplnenými ukazovateľmi Bulharsko | 27 | 7 | 1 | Lichtenštajnsko | 27 | 7 | 1 | Malta | 23 | 11 | 1 | Island | 28 | 5 | 2 | Cyprus | 25 | 8 | 2 | Belgicko | 24 | 9 | 2 | 28. Na základe výsledkov z nezávislých posúdení medzi členmi EŠS predložila Komisia v októbri 2008 správu o vykonávaní kódexu [22], v ktorej dospela k záveru, že "prístup založený na samoregulácii funguje veľmi dobre". V správe zdôraznila, že sú potrebné ďalšie opatrenia, no s ohľadom na odbornú nezávislosť a objektivitu, uviedla toto: "Zdá sa, že v rámci celého ESS je v praxi zabezpečená nezávislosť od politických a iných vonkajších zásahov do tvorby a zverejňovania európskej štatistiky a objektívny výber metód, zdrojov a techník." Následné udalosti, o ktorých Komisia informovala v januári 2010 [23], však poukázali na to, že to tak nebolo. 29. V roku 2011 ESGAB vo svojej výročnej správe poukázalo na to, že pokiaľ ide o zásadu odbornej nezávislosti, "právne predpisy v oblasti štatistiky boli modernizované a transparentnosť sa od roku 2009 v mnohých krajinách zvýšila, no odborná nezávislosť v EŠS ako celku nie je zabezpečená". Podrobnosti zo správy, na ktorých sa zakladá toto hodnotenie, sú v rámčeku 3. RÁMČEK 3 ZISTENIA SÚVISIACE S ODBORNOU NEZÁVISLOSŤOU ESGAB "Polovica členov európskeho štatistického systému zastáva názor, že v ich inštitucionálnom prostredí sa nevyskytujú problémy súvisiace so zásadou odbornej nezávislosti." "V štyroch krajinách (v Nemecku, Grécku, Lotyšsku a Švajčiarsku) boli zistené ťažkosti s modernizáciou právnych predpisov v oblasti štatistiky alebo s ich vykonávaním." "ESGAB upozorňuje na to, že tri krajiny (Dánsko, Poľsko a Rumunsko) nemajú konkrétne plány na modernizáciu svojho zákona o štatistike, hoci súčasné právne predpisy nemožno považovať za predpisy v úplnom súlade s kódexom." "V ôsmich krajinách je rozhodovací proces súvisiaci s rozdelením zdrojov vnímaný ako riziko odbornej nezávislosti." "ESGAB poukazuje na viaceré prípady z posledného obdobia, kedy bol po voľbách vymenený predseda NŠÚ." "V jedenástich krajinách boli pravidlá na prijatie a prepustenie vrcholového manažmentu považované za primerané. V ôsmich krajinách však bola zistená nejasnosť alebo praktické vykonávanie sa považuje za neuspokojivé." Zdroj: Výročná správa ESGAB za rok 2011, s. 7 a 8. EUROSTAT V SÚČASNOSTI MONITORUJE PREDKLADANIE SPRÁV NŠÚ O OPATRENIACH NA ZLEPŠENIE BEZ TOHO, ABY OVERIL ICH VYKONÁVANIE 30. Po nezávislom posúdení v rokoch 2006 až 2008 Eurostat monitoroval vykonávanie opatrení na zlepšenie dohodnutých s NŠÚ v nadväznosti na nezávislé posúdenia [24]. Eurostat zakladá svoje monitorovanie na odpovediach NŠÚ na výročné dotazníky. Keď sa v roku 2008 rozbehlo monitorovanie, bolo dokončených už 191 opatrení a 677 opatrení prebiehalo. V marci 2011 [25] ešte nebolo dokončených 273 opatrení [26]. V grafe 2 je znázornený postup NŠÚ týkajúci sa dokončenia opatrení na zlepšenie. Podrobný stav ukončenia je uvedený v prílohe. 31. Pri niektorých opatreniach, ktoré NŠÚ oznámili ako "ukončené", Eurostat nepozná skutočný konečný výsledok, keďže nemá k dispozícii žiadne ďalšie podrobnosti alebo vysvetlenia. Okrem toho NŠÚ vykazujú 116 opatrení ako "prebiehajúce bez konkrétneho termínu", čo komplikuje hodnotenie pokroku. 32. V prípade mnohých NŠÚ ubehlo od posledného nezávislého posúdenia päť i viac rokov. Závery týkajúce sa súčasného stavu vykonávania kódexu postupov založené len na vykazovaní pokroku opatrení na zlepšenie dohodnutých počas nezávislého posúdenia sú nespoľahlivé. GRAF 2 UKONČENIE OPATRENÍ NA ZLEPŠENIE OZNÁMENÉ OD ROKU 2008 +++++ TIFF +++++ Zdroj: Eurostat; celkový počet zostávajúcich opatrení nezahŕňa dve nové opatrenia definované v roku 2011. SAMOTNÁ KOMISIA EŠTE NEKONÁ ÚPLNE V SÚLADE S KÓDEXOM POSTUPOV 33. Komisia sa vo svojom odporúčaní z 25. mája 2005 zaviazala zabezpečiť, aby Eurostat dodržiaval zásady kódexu a mal profesionálnu organizáciu svojich štatistických služieb a dostatočné finančné prostriedky na tvorbu európskej štatistiky spôsobom, ktorý zaručuje nezávislosť, integritu a zodpovednosť. ROZHODNUTIE KOMISIE Z ROKU 1997 O ÚLOHE EUROSTATU NIE JE V SÚLADE S KÓDEXOM ANI S NARIADENÍM O EURÓPSKEJ ŠTATISTIKE 34. V apríli 2011 Komisia oznámila svoj zámer zmeniť svoje rozhodnutie o úlohe Eurostatu z roku 1997 [27]. Rozhodnutie z roku 1997 nie je v úplnom súlade so zásadami zavedenými v kódexe postupov v roku 2005. Konkrétne v súvislosti so zásadou o odbornej nezávislosti sa neuvádza žiadna referencia (zásada 1 kódexu). Rozhodnutie Komisie poskytuje Eurostatu len "technickú autonómiu". Nehovorí o úlohe generálneho riaditeľa Eurostatu a nedefinuje význam názvu "Hlavný štatistik Európskej únie", ktorý mu bol v posledných rokoch udelený. 35. Okrem toho rozhodnutie z roku 1997 nie je zosúladené s nariadením o európskej štatistike z roku 2009. V súlade s článkom 6 nariadenia z roku 2009 je Eurostatu zverená výhradná zodpovednosť za rozvíjanie, tvorbu a šírenie európskej štatistiky. Naproti tomu sa v rozhodnutí Komisie v článku 6 stanovuje, že Komisia môže rozhodnúť, aby sa na postupe tvorby štatistiky podieľali iné oddelenia než Eurostat, na akých činnostiach sa majú podieľať a do akej miery. Dôsledkom tejto skutočnosti je to, že hoci Eurostat má výhradnú zodpovednosť za tvorbu štatistiky, na jej tvorbe sa v súčasnosti podieľajú aj ďalšie generálne riaditeľstvá. NEZÁVISLOSŤ EUROSTATU JE VYMEDZENÁ MENEJ JASNÝM SPÔSOBOM NEŽ NEZÁVISLOSŤ ÚRADU OLAF 36. Audit porovnával status pridelený Eurostatu Komisiou so statusom daným Európskemu úradu pre boj proti podvodom (úradu OLAF). Rovnako ako Eurostat i úrad OLAF je generálnym riaditeľstvom Komisie, avšak očakáva sa, že úrad bude pri výkone svojich úloh konať úplne nezávisle. 37. Na rozdiel od rozhodnutia Komisie o Eurostate z roku 1997 obsahuje rozhodnutie Komisie o úrade OLAF z roku 1999 [28] podrobné ustanovenia na ochranu prevádzkovej nezávislosti úradu a jeho generálneho riaditeľa, a najmä: a) výslovnú povinnosť generálneho riaditeľa nevyhľadávať ani neprijímať pokyny od Komisie, vlád alebo akejkoľvek inej inštitúcie alebo orgánu; b) dozorný výbor na ochranu úradu pred nevhodným zásahom; c) obnoviteľný mandát pre generálneho riaditeľa na dobu určitú; d) výberové konanie, ktoré si vyžaduje priaznivé stanovisko dozorného výboru, pokiaľ ide o kvalifikáciu kandidátov z užšieho zoznamu na pozíciu generálneho riaditeľa; e) potvrdenie zo strany Európskeho parlamentu a Rady pred vymenovaním generálneho riaditeľa. BOLI PRIJATÉ PRAKTICKÉ KROKY NA ZABEZPEČENIE ODBORNEJ NEZÁVISLOSTI EUROSTATU, ALE PRIPRAVOVANÉ NOVÉ ROZHODNUTIE KOMISIE O ÚLOHE EUROSTATU BY MALO UPEVNIŤ DOSIAHNUTÝ POKROK 38. V praxi Komisia prijala opatrenia na lepšie zabezpečenie odbornej nezávislosti Eurostatu. Konkrétne súčasný generálny riaditeľ bol prijatý v roku 2008 prostredníctvom konania otvoreného pre externých uchádzačov. Podobne Komisia v poslednom období otvorila výberové konania na riaditeľov Eurostatu i pre externých uchádzačov. 39. Takýto pokrok je však stále mierny, pokiaľ to nie je jasne stanovené v príslušných právnych predpisoch. Pokiaľ nie je ustanovené inak v pripravovanom rozhodnutí Komisie o úlohe Eurostatu, Komisia si ponecháva voľbu obsadiť pozície vrcholového manažmentu (generálny riaditeľ a riaditelia) v Eurostate presunom vyšších úradníkov z iných pozícií v rámci Komisie bez predchádzajúceho uverejnenia oznámenia o voľnom pracovnom mieste. 40. Okrem toho skutočnosť, že významná časť prevádzkových úverov Eurostatu je subdelegovaná z ďalších generálnych riaditeľstiev Komisie [29], je úplne v rozpore so zásadou 1 (odborná nezávislosť) a 3 (primeranosť zdrojov) kódexu postupov, keďže Eurostat sa týmto stáva čiastočne finančne závislý od ďalších oddelení Komisie. 41. V júni 2012 nebolo stále rozhodnuté, či je úlohou Eurostatu a/alebo ďalších generálnych riaditeľstiev vykonávať vyšetrovania na zistenie existencie skreslených údajov o deficite a dlhu na účely udelenia pokút [30]. EUROSTAT ZATIAĽ NEPREKONAL SVOJE PROBLÉMY S VYKONÁVANÍM KÓDEXU 42. Z predkladania interných správ grémiu ESGAB vyplýva, že k marcu 2011 ešte prebiehalo 27 zo 69 opatrení na zlepšenie dohodnutých v správe z nezávislého posúdenia z roku 2007 [31]. Podrobnosti sú uvedené v tabuľke 2, ktorá poskytuje aj prehľad vykonávania odporúčaní grémia ESGAB od roku 2009. TABUĽKA 2 VYKONÁVANIE OPATRENÍ NA ZLEPŠENIE EUROSTATOM (K MARCU 2011) Zdroj: Informácie poskytnuté Eurostatom grémiu ESGAB. Stav vykonávania podľa údajov Eurostatu | Počet opatrení dohodnutých v rámci nezávislého posúdenia v roku 2007 | Počet odporúčaní grémia ESGAB vydaných v jeho správach za roky 2009 a 2010 | Vykonávanie do marca 2009 (1)Dokončené opatrenia | 35 | | Vykonávanie od apríla 2009 Ukončené opatrenia Opatrenie je dokončené | 3 | 5 | V tejto oblasti nie je naplánovaná žiadna ďalšia práca | 3 | 0 | Už nie je relevantné | 1 | 0 | (2)Všetky ukončené opatrenia | 7 | 5 | Prebiehajúce opatrenia Táto práca je považovaná za prebiehajúcu bez konkrétneho termínu | 10 | 15 | Práca napreduje podľa plánu a zatiaľ nie je skončená | 10 | 4 | V rámci Eurostatu nastali omeškania | 3 | 0 | Ďalší pokrok teraz závisí od orgánov mimo Eurostatu | 2 | 0 | Práca bola zahrnutá do nového opatrenia | 1 | 0 | Chýba jasné vyhlásenie o stave vykonávania | 1 | 0 | (3)Všetky prebiehajúce opatrenia | 27 | 19 | CELKOVÝ SÚČET (1+2+3) | 69 | 24 | 43. Pri audite sa zistilo, že Eurostat má ťažkosti s úplným vykonávaním zásady 6 kódexu (nestrannosť a objektivita), pokiaľ ide o nestranný prístup užívateľov k údajom. Existujú výnimky z uplatňovania kódexu a zásady nestrannosti, najmä v spojení s postupom pri nadmernom schodku (EDP) [32], kedy časové rozvrhnutie zdieľania informácií v rámci Komisie nie je v súlade s "Protokolom o nestrannom prístupe užívateľov k údajom Eurostatu" [33]. 44. Pokiaľ ide o generálne riaditeľstvá Komisie, Eurostat ešte nevyriešil problém, ktorý už bol opísaný v správe z nezávislého posúdenia z roku 2007 [34] a týka sa toho, že tieto útvary zbierajú údaje na svoj vlastný účet, keď sa domnievajú, že Eurostat by nemusel byť prístupný ich požiadavkám. Eurostat informoval o "nedostatočnej koordinácii medzi politickými generálnymi riaditeľmi a Eurostatom v oblasti štatistickej práce", čo ústredné útvary Komisie v roku 2010 uznali ako mnohostranné kritické riziko. V roku 2011 boli zavedené viaceré opatrenia na zmiernenie tohto rizika. POSÚDENIE STAVU VYKONÁVANIA KÓDEXU POSTUPOV V RÁMCI EŠS SI VYŽADUJE LEPŠIE INFORMÁCIE NARIADENIE O EURÓPSKEJ ŠTATISTIKE NEUMOŽŇUJE OVERIŤ DODRŽIAVANIE KÓDEXU POSTUPOV 45. Od partnerov EŠS sa očakáva, že budú spolupracovať v dobrej viere. Nariadenie o európskej štatistike neumožňuje pomocou postupov overiť dodržiavanie zásad kódexu postupov. Postup pri nadmernom schodku je jedinou oblasťou štatistiky, v ktorej zákonodarca splnomocnil a prinútil Eurostat, aby vykonal overenie priamo na mieste v členských štátoch [35]. NEZÁVISLÉ POSÚDENIA SI VYŽADUJÚ KOMPLEXNÝ PRÍSTUP 46. Nezávislé posúdenia zostávajú najdôležitejším nástrojom na nezávislé posúdenie stavu vykonávania kódexu Eurostatom a NŠÚ. Ďalšie kolo nezávislého posúdenia je naplánované na rok 2013, no v júni 2012 ešte stále neboli prijaté rozhodnutia o tom, kde a ako ich vykonať. Tieto posúdenia sa budú musieť zaoberať tými zásadami, ktoré boli doposiaľ zahrnuté len v obmedzenom rozsahu (pozri tabuľku 3). 47. Nezávislé posúdenia z rokov 2006 – 2008 používali spoločnú metodiku so zameraním na tú časť kódexu, ktorá bola venovaná "inštitucionálnemu prostrediu". Ostatné zásady boli zahrnuté len prostredníctvom sebahodnotení. V roku 2011 pracovná skupina "Sponzorovanie kvality" dokončila rámec zabezpečenia kvality (Quality Assurance Framework – QAF) súvisiaci so štatistickými postupmi a štatistickými výstupmi. Tento rámec identifikuje možné činnosti/metódy/nástroje, ktoré môžu poskytnúť usmernenia a dôkazy na implementáciu ukazovateľov kódexu. Výbor EŠS zatiaľ nerozhodol o tom, ako používať QAF. TABUĽKA 3 ZAHRNUTIE 15 ZÁSAD V KÓDEXE Zdroj: Európsky dvor audítorov. (√ = zahrnuté) Kódex postupov Zásady prijaté v roku 2005 | Sebahodnotenia v rokoch 2005–2006 | Nezávislé posúdenia v rokoch 2006 – 2008 | Akčné plány v rokoch 2007–2008 | Monitorovanie akčných plánov od roku 2008 | Ročné hodnotenia grémia ESGAB od roku 2009 | Inštitucionálne prostredie | 1.Odborná nezávislosť | √ | √ | √ | √ | √ | 2.Oprávnenie na zber údajov | √ | √ | √ | √ | X | 3.Primeranosť zdrojov | √ | √ | √ | √ | √ | 4.Záväzok kvalitného spracovania | √ | √ | √ | √ | √ | 5.Dôvernosť štatistických informácií | √ | √ | √ | √ | X | 6.Nestrannosť a objektivita | √ | √ | √ | √ | X | Štatistické postupy | 7.Správna metodika | √ | X | √ | √ | X | 8.Vhodné štatistické postupy | √ | X | √ | √ | X | 9.Zamedzovanie nadmernému zaťažovaniu respondentov | √ | X | √ | √ | X | 10.Nákladová efektívnosť | √ | X | √ | √ | X | Štatistický výstup | 11.Relevantnosť | √ | X | √ | √ | X | 12.Presnosť a spoľahlivosť | √ | X | √ | √ | X | 13.Včasnosť a časová presnosť | √ | X | √ | √ | X | 14.Koherencia a porovnateľnosť | √ | X | √ | √ | X | 15.Prístupnosť a jasnosť | √ | √ | √ | √ | X | 48. Ďalší zostavovatelia štatistiky (napr. regionálne štatistické úrady) alebo poskytovatelia administratívnych údajov používaných na štatistické vykazovanie (napr. ministerstvá financií) neboli zahrnutí do prvého kola nezávislých posúdení (pozri graf 3) a budú súčasťou posúdenia v budúcnosti. 49. Vykonávať previerky len na základe horizontálneho usporiadania neumožňuje zistiť, že systémy fungujú rovnakým spôsobom vo všetkých oblastiach štatistiky NŠÚ. Keďže existuje viac než 100 oblastí štatistiky, nebude možné vykryť ich všetky naraz. Riešením by mohli byť periodické nezávislé posúdenia, ktoré by sa každý rok zameriavali na obmedzený počet špecifických oblastí štatistiky. Aj keď sa to nedá priamo porovnať z hľadiska prístupu a rozsahu, Eurostat už má nejaké skúsenosti s organizovaním periodických prieskumov v rámci svojich hodnotiacich činností. GRAF 3 ZÁBER NEZÁVISLÝCH POSÚDENÍ V ROKOCH 2006 – 2008 +++++ TIFF +++++ Zdroj Európsky dvor audítorov. 50. V prvom kole boli v tímoch traja členovia, štandardne dvaja z NŠÚ a jeden z Eurostatu. Grémium ESGAB odporučilo [36], aby nezávislé posúdenia vykonával "samostatný tím pre nezávislé posúdenie" a "že nová séria nezávislých posúdení musí byť zefektívnená a štandardizovaná viac než predchádzajúce". Zaradenie odborných hodnotiteľov, ktorí nepatria do EŠS, by posilnilo nezávislosť a hodnovernosť posúdení. ESGAB ZÍSKAVA INFORMÁCIE OD ČLENSKÝCH ŠTÁTOV NA DOBROVOĽNOM ZÁKLADE 51. V rozhodnutí o založení grémia ESGAB nie je stanovené, ako sa má získať faktický základ pre ročné hodnotenia stavu vykonávania kódexu. S ohľadom na ročné monitorovacie správy Eurostatu grémium ESGAB vypracovalo svoje vlastné nástroje na zber ďalších informácií. Zaslalo dotazníky NŠÚ a partnerom, vyzvalo zástupcov vrcholového manažmentu NŠÚ na krátke výmeny názorov ("konzultácie medzi krajinami") a napísalo listy národným vládam so žiadosťou o vysvetlenia, pokiaľ ide o dodržiavanie kódexu z ich strany. 52. ESGAB vo svojej správe z roku 2011 zdôraznilo "ťažkosti so získavaním konkrétnych informácií o spôsobe vykonávania kódexu v praxi". Podľa súčasných opatrení a s ohľadom na obmedzené zdroje (pozri rámček 2) rozsah monitorovania grémiom ESGAB zostane jasne obmedzený. NEDÁVNE INICIATÍVY KOMISIE VEDÚ SPRÁVNYM SMEROM, NO NEZAOBERAJÚ SA VŠETKÝMI PROBLEMATICKÝMI OTÁZKAMI 53. V apríli 2011 vydala Komisia oznámenie s názvom "Snaha o spoľahlivé riadenie kvality európskej štatistiky" [37]. Účelom oznámenia bolo vyvodiť ponaučenia z finančnej krízy. Komisia oznámila svoj zámer realizovať "preventívny prístup k overovaniu štatistiky verejných financií" a ďalej posilňovať riadenie EŠS pomocou niekoľkých návrhov. PREVENTÍVNY PRÍSTUP K OVEROVANIU ŠTATISTIKY VEREJNÝCH FINANCIÍ (EDP) BOL ZAVEDENÝ V ROKU 2011 54. Nariadenie o uplatňovaní Protokolu o postupe pri nadmernom schodku obsahuje požiadavku, aby Eurostat vykonával vo všetkých členských štátoch pravidelné "konzultácie" a eventuálne aj "metodické návštevy". Po zistení nedostatkov v štatistike o schodku verejných financií a verejnom dlhu Grécka [38], boli právomoci Eurostatu rozšírené v júli 2010 [39]. 55. Na účely metodických návštev získal Eurostat právomoci podobné auditu na preverenie účtov, z ktorých vychádzajú údaje vykazované členskými štátmi. Tieto právomoci však možno použiť len vo výnimočných prípadoch, keď sa jasne identifikujú významné riziká alebo problémy súvisiace s kvalitou údajov oznámených členským štátom. Zatiaľ boli tieto právomoci využité len na posúdenie kvality štatistiky o schodku verejných financií a verejnom dlhu Grécka. 56. V snahe vyhnúť sa obmedzeniam vyplývajúcim z mimoriadneho charakteru metodických návštev Eurostat v roku 2011 zaviedol okrem "bežných konzultačných návštev" nový druh návštev, takzvané "vstupné konzultačné návštevy" ("upstream dialogue visits"). Takéto návštevy sú konkrétne zamerané na subjekty zabezpečujúce účty, z ktorých vychádzajú údaje predkladané členskými štátmi. 57. Eurostat je postavený pred dvojitú výzvu, a to zvýšiť počet i kvalitu svojich konzultačných návštev. Zlepšenie kvality pôjde nevyhnutne ruka v ruke s dlhšími návštevami. V tabuľke 4 sa uvádza, že počet konzultačných návštev v roku 2011 výrazne stúpol. V čase auditu však ešte nebolo možné posúdiť kvalitu vstupných konzultačných návštev a spolupráce príslušných orgánov členských štátov, keďže ešte neboli k dispozícii správy z kontroly. 58. Po vnútornej reorganizácii sa jedno riaditeľstvo Eurostatu zložené z približne 50 vnútorne presunutých zamestnancov, sa od 1. januára 2012 zaoberá výhradne štatistikou vládnych financií. Od členských štátov sa očakáva, že poskytnú dobrovoľnú pomoc ako experti v oblasti národných účtov [40]. V októbri 2011 zostavil Eurostat zoznam 30 odborníkov z 12 členských štátov. TABUĽKA 4 NÁVŠTEVY EUROSTATU V ČLENSKÝCH ŠTÁTOCH ZAMERANÉ NA EDP Zdroj: Európsky dvor audítorov na základe informácií poskytnutých Eurostatom. Počet "konzultačných návštev" | | 2006 | 2007 | 2008 | 2009 | 2010 | 2011 | Belgicko | 1 (1 deň) | | 1 (1 deň) | | 1 (1 deň) | | Bulharsko | | | 1 (2 dni) | | 1 (2 dni) | 1 (4 dni) [7777] | Česká republika | | 1 (2 dni) | | 1 (3 dni) | | 1 (2 dni) | Dánsko | 1 (1 deň) | | 1 (2 dni) | | | 1 (2 dni) | Nemecko | | 1 (1 deň) | | 1 (1 deň) | | 1 (2 dni) [6666] | Estónsko | | 1 (2 dni) | | 1 (2 dni) | | 1 (2 dni) | Írsko | 1 (2 dni) | | 1 (2 dni) | | 1 (2 dni) | | Grécko | 1 (1 deň) [9999] | | | | | 1 (3 dni) [7777] a 2 (3 a 2 dni) | Španielsko | | 1 (2 dni) | | 1 (2 dni) | | 1 (2 dni) | Francúzsko | 1 (1 deň) | | 1 (1 deň) | | 1 (1 deň) | | Taliansko | | 1 (2 dni) | | 1 (2 dni) | | 1 (2 dni) | Cyprus | 1 (1 deň) | | 1 (2 dni) | | 1 (1 deň) | | Lotyšsko | 1 (2 dni) | | | 1 (2 dni) | | 1 (3 dni) | Litva | 1 (2 dni) | | 1 (2 dni) | | 1 (2 dni) | | Luxembursko | 1 (1 deň) | | | 1 (1 deň) | | 1 (1 deň) | Maďarsko | 1 (2 dni) | | 1 (2 dni) | | 1 (2 dni) | | Malta | 1 (1 deň) | | 1 (1 deň) | | 1 (2 dni) | | Holandsko | | 1 (2 dni) | | | 1 (1 deň) | 1 (1 deň) | Rakúsko | | 1 (2 dni) | | 1 (2 dni) | | | Poľsko | | 1 (2 dni) | | 1 (2 dni) | | 1 (2 dni) | Portugalsko | 1 (2 dni) | | 1 (2 dni) | | | 3 (2, 2 a 2 dni) | Rumunsko | | 1 (2 dni) | 1 (2 dni) | | 1 (2 dni) | 1 (3 dni) [7777] a 1 (3 dni) | Slovinsko | 1 (2 dni) | | 1 (2 dni) | | | 1 (2 dni) | Slovensko | | 1 (2 dni) | 1 (2 dni) | | | 1 (2 dni) | Fínsko | | 1 (2 dni) | | | 1 (2 dni) | 1 (2 dni) | Švédsko | | 1 (1 deň) | | 1 (2 dni) | | 1 (2 dni) | Spojené kráľovstvo | | 1 (2 dni) [8888] | | 1 (2 dni) | | 1 (3 dni) | Spolu | 13 (19 dní) | 13 (24 dní) | 13 (23 dní) | 11 (21 dní) | 11 (18 dní) | 21 (44 dní) a 3 (10 dní) [7777] | Počet "metodických návštev" | Grécko | 2 (3 a 3 dni) | | 2 (2 a 5 dní) | 1 (3 dni) | 4 (3, 2, 3 a 22 dní) | | Spolu | 15 (25 dní) | 13 (24 dní) | 15 (30 dní) | 12 (24 dní) | 15 (48 dní) | 24 (54 dní) | 59. Súčasný prístup Eurostatu pozostáva v posilnení spolupráce nielen s NŠÚ, ale aj s najvyššími kontrolnými inštitúciami (NKI) v členských štátoch, aby získali záruku, že vstupné údaje o verejných financiách (vrátane finančných výkazov) sú pred tým, než sa využijú na účely vykazovania EDP, riadne prekontrolované. Kontaktný výbor NKI zriadil pracovnú skupinu na preskúmanie možností spolupráce medzi NKI, Eurostatom a NŠÚ. KOMISIA OZNÁMILA POSILNENIE RIADENIA EURÓPSKEHO ŠTATISTICKÉHO SYSTÉMU 60. Komisia oznámila v apríli 2011 [41] dve hlavné iniciatívy na posilnenie rámca riadenia EŠS: návrh "cielených zmien a doplnení" nariadenia o európskej štatistike a takzvaný "záväzok zaistiť dôveru v štatistiku", ktorý je novým nástrojom účinnej implementácie kódexu postupov. V apríli 2012 Komisia predložila Európskemu parlamentu a Rade legislatívny návrh [42]. 61. Vo svojom oznámení Komisia uviedla, že návrh na cielené zmeny a doplnenia nariadenia o európskej štatistike "jasne stanoví, že zásada odbornej nezávislosti národných štatistických úradov platí bez výhrad". Okrem toho bude rozšírené oprávnenie štatistických úradov na získavanie údajov v prípade, keď je možné údaje získať z dostupných administratívnych záznamov. 62. Ohlasovaná revízia nariadenia o európskej štatistike vytvorí aj právny základ pre nový "záväzok zaistiť dôveru v štatistiku", pričom členské štáty by sa mali "na základe kódexu postupov formálne zaviazať, že prijmú všetky potrebné opatrenia na zachovanie dôvery v ich štatistiku a budú monitorovať uplatňovanie kódexu". Komisia na tento účel plánovala vypracovať "odsúhlasené jadro základných zásad" a zahrnúť ho do nariadenia o európskej štatistike. 63. Podľa Komisie sa podrobný obsah každého záväzku vypracuje s príslušnými členskými štátmi. Každý členský štát by si stanovil vlastný program zabezpečovania a zlepšovania kvality, ktorý by odrážal jeho pokrok pri vykonávaní kódexu a stanovoval prioritné opatrenia potrebné na zabezpečenie náležitého uplatňovania minimálnych noriem. 64. Rada zatiaľ postupuje s potvrdzovaním "záväzku zaistiť dôveru v štatistiku" opatrne a víta návrh len "v jeho podstate" "pričom sa v prvom štádiu začne s pilotným preskúmaním" [43]. ĎALŠIE POSILNENIE PRÁVNEHO RÁMCA BY POMOHLO PODPORIŤ ÚPLNÉ UPLATŇOVANIE KÓDEXU 65. V roku 2005 bol vytvorený kódex postupov ako samoregulačný nástroj. Odvtedy boli do právnych predpisov v oblasti štatistiky zavedené viaceré odkazy na kódex. Nariadenie o európskej štatistike z roku 2009 stanovuje, že európska štatistika sa má rozvíjať, tvoriť a šíriť "v súlade so" štatistickými zásadami stanovenými v ZFEÚ "a ďalej rozpracovanými" v kódexe postupov [44]. Charakter povinností vyplývajúcich z existujúceho nariadenia v súvislosti s dodržiavaním kódexu však nie je úplne jasný. Odzrkadľuje sa to napríklad v odporúčaní pracovnej skupiny o posilnení správy ekonomických záležitostí v EÚ o tom, že "by sa mal posilniť záväzný charakter kódexu postupov pre európsku štatistiku" [45]. Zmeny a doplnenia nariadenia o európskej štatistike navrhnuté Komisiou v apríli 2012 nevyriešia existujúcu nejednoznačnosť ohľadom charakteru povinnosti dodržiavať kódex. Zatiaľ čo Komisia trvá na tom, že kódex je samoregulačný nástroj, navrhuje zaviesť ustanovenie, podľa ktorého členské štáty "prijímajú všetky potrebné opatrenia na vykonávanie kódexu postupov" [46]. 66. Okrem iného v nariadení o európskej štatistike nie je ustanovený postup kontroly postupov na tvorbu štatistiky od začiatočného zdroja údajov až po konečný výstup v prípadoch, kedy pravdepodobne došlo k skresleniu údajov. Bez takéhoto mechanizmu [47] nie je možné v takýchto prípadoch konať pohotovo. Aby bol kontrolný mechanizmus dôveryhodný, vyžadoval by si taktiež nezávislý dohľad. 67. V oznámení z apríla 2011 sa Komisia nevyjadrila k dôležitej otázke grémia ESGAB týkajúcej sa jeho mandátu a zdrojov, ktoré má k dispozícii. Grémium ESGAB vo svojej správe z roku 2010 [48] zdôraznilo, že je potrebné posilniť jeho právny základ, aby bolo možné náležite reagovať v prípade, že je ohrozená dôveryhodnosť EŠS ako celku. V správe z roku 2011 bol tento bod opätovne zopakovaný [49] a grémium ESGAB okrem toho uviedlo, že pre jeho právny základ by bolo užitočné objasniť očakávania stanovené jeho zakladateľmi a prostriedky na ich dosiahnutie [50]. Úlohou grémia ESGAB by v budúcnosti mal byť i nezávislý dohľad nad nezávislými posúdeniami a kontrolami postupov na tvorbu štatistiky. RIADENIE VIACROČNÉHO EURÓPSKEHO ŠTATISTICKÉHO PROGRAMU 68. Spoľahlivosť a hodnovernosť štatistiky závisí tak na dodržiavaní a vykonávaní kódexu postupov, ako aj na riadení európskeho štatistického programu. [51] 69. Európsky štatistický program poskytuje rámec na rozvoj, tvorbu a šírenie európskej štatistiky. Programové rozhodnutie na roky 2008 až 2012 bolo prijaté v decembri 2007 [52]. Stanovuje 131 "cieľov" a "hlavných iniciatív", pričom viaceré z nich si vyžadujú plynulú realizáciu počas celého obdobia programu pomocou ročných štatistických pracovných programov. V grafe 4 je uvedený systém programovania tvorby európskej štatistiky. GRAF 4 SYSTÉM PROGRAMOVANIA TVORBY EURÓPSKEJ ŠTATISTIKY +++++ TIFF +++++ Zdroj: Európsky dvor audítorov. 70. Program na obdobie 2008 až 2012 disponuje pridelenými finančnými zdrojmi vo výške 274,2 mil. EUR na päťročné obdobie. Väčšina finančných prostriedkov podporuje investície a budovanie kapacít pre nové iniciatívy v členských štátoch. Ďalšie právne nástroje poskytujú dodatočné financovanie opatrení, napríklad nariadenie o štrukturálnych zisťovaniach fariem [53] s finančnými zdrojmi vo výške 58,85 mil. EUR na obdobie rokov 2008 až 2013 a Program modernizácie európskej podnikovej a obchodnej štatistiky (MEETS) [54] s finančnými zdrojmi vo výške 42,5 mil. EUR na obdobie rokov 2009 až 2013. Napriek tomu však podstatnú časť nákladov na tvorbu štatistických informácií nesú členské štáty [55]. V PROGRAME NA OBDOBIE ROKOV 2008 AŽ 2012 NEBOLI SPLNENÉ POŽIADAVKY NARIADENIA O ROZPOČTOVÝCH PRAVIDLÁCH TÝKAJÚCE SA KVALITNÝCH HODNOTENÍ NEDOSTATOČNÉ PREDBEŽNÉ HODNOTENIE PROGRAMU NA OBDOBIE 2008 – 2012 MALO NEGATÍVNY DOSAH NA JEHO NÁVRH A KOMPLIKUJE JEHO MONITOROVANIE 71. Potenciálne ("predbežné") hodnotenia sú nenahraditeľné pri príprave a účinnom spravovaní programov Únie. Predbežné hodnotenia pomáhajú zabezpečiť úspešné plnenie cieľov politiky, efektívne využívanie nástrojov a možnosť spoľahlivého hodnotenia výsledkov založených na primeraných ukazovateľoch v neskoršej fáze [56]. 72. Eurostat nevykonal pred prijatím programu na obdobie 2008 – 2012 predbežné hodnotenie. Táto skutočnosť negatívne ovplyvnila návrh programu a monitorovanie jeho vykonávania, keďže neboli stanovené žiadne ukazovatele. 73. V júni 2010 podala Komisia Európskemu parlamentu a Rade správu o hodnotení programu na obdobie 2008 – 2012 [57] v polovici obdobia. V správe uviedla, že "plnenie mnohých cieľov (približne 90 %) napreduje a do konca roka 2012 budú pravdepodobne splnené, hoci obmedzené zdroje v EŠS to môžu skomplikovať viac, než sa očakáva". Správa neobsahovala podrobnejšie informácie o pokroku dosiahnutom pri plnení 131 cieľov programu. 74. Na základe odpovedí Eurostatu na dotazník sa Dvor audítorov pokúsil o hodnotenie stavu vykonávania programu k júlu 2011. Hodnotenie bolo v prípade 68 cieľov zo 131 cieľov zložité z dôvodu chýbajúcich náležitých ukazovateľov. Navyše vo väčšine týchto prípadov sú ciele sformulované neurčito (pozri rámček 4) tak, aby na tvrdenie, že tieto ciele boli splnené alebo sa plnia, postačila len obmedzená činnosť. Pri audite sa zistilo, že napriek týmto priaznivým predpokladom pravdepodobne 20 % zo 131 cieľov nebude včas splnených. RÁMČEK 4 PRÍKLADY NEURČITO SFORMULOVANÝCH CIEĽOV Výňatky z Prílohy I ("Medziodvetvové otázky") a Prílohy II ("Ciele a opatrenia") programu na obdobie 2008 – 2012 "zmenšiť vzdialenosť medzi používateľmi a zostavovateľmi štatistík lepšou komunikáciou s rôznymi skupinami a sieťami používateľov" (cieľ 13), "rozšíriť v konkrétnych prípadoch využitie ad hoc modulov v zisťovaniach Spoločenstva, čím sa zvýši schopnosť reagovať na nové potreby" (cieľ 24), "zlepšiť súčasný rámec štatistiky celoživotného vzdelávania z hľadiska kvality" (cieľ 85), "sledovať vývoj príslušnej štatistiky na monitorovanie bezpečnosti potravín" (cieľ 98), "zvýšiť propagáciu štatistiky v národných a regionálnych rozvojových plánoch" (cieľ 127). Zdroj: Rozhodnutie o programe na obdobie 2008 – 2012. HODNOTENIE V POLOVICI OBDOBIA NEIDENTIFIKOVALO POTREBU REVÍZIE PROGRAMU NA OBDOBIE 2008 – 2012 75. V správe z polovici obdobia vypracovanej Komisiou sa neuvádzalo, či je potrebné na základe vývoja po prijatí programu v decembri 2007 vykonať revíziu programu, konkrétne: a) finančná kríza a potreba presunúť prioritu na štatistiku týkajúcu sa hospodárskej a menovej politiky s ohľadom na dosah na zdroje NŠÚ; b) výzva zlepšiť grécky štatistický systém a potreba implementovať preventívny prístup, aby sa predišlo podobným prípadom inde v EŠS; c) nové politické iniciatívy Komisie, najmä stratégia Európa 2020 pre inteligentný, udržateľný a inkluzívny rast [58]; d) nový právny rámec spolupráce v rámci EŠS ustanovený v nariadení o európskej štatistike z roku 2009; e) oznámenie Komisie o novom prístupe k tvorbe európskej štatistiky ("vízia pre nasledujúce desaťročie") [59]. 76. Vzhľadom na to, že program nebol zrevidovaný tak, aby zohľadnil vývoj v poslednom období, niektoré jeho časti sú zastarané. Existuje rozpor medzi skutočnými činnosťami a tým, čo stanovil zákonodarca. NEUSPOKOJIVÉ PREDKLADANIE SPRÁV O VYKONÁVANÍ PROGRAMU A DOSIAHNUTÝCH VÝSLEDKOCH DO KONCA ROKA 2013 NEBUDÚ K DISPOZÍCII ŽIADNE ĎALŠIE SPRÁVY O VYKONÁVANÍ PROGRAMU NA OBDOBIE 2008 – 2012 77. Eurostat potvrdil, že okrem správy o hodnotení v polovici obdobia v roku 2010 neexistujú a do vypracovania konečnej hodnotiacej správy, ktorá má byť k dispozícii koncom roka 2013, ani nebudú vypracované žiadne ďalšie správy o vykonávaní programu, či už na interné či externé účely. CHÝBA KONSOLIDOVANÉ PREDKLADANIE SPRÁV O VYKONÁVANÍ ROČNÝCH ŠTATISTICKÝCH PRACOVNÝCH PROGRAMOV 78. Vzhľadom na charakteristiky viacročného programu je hlavným nástrojom Eurostatu na riadenie štatistických aktivít EŠS ročný štatistický pracovný program Komisie. Tento program obsahuje podrobný zoznam bodov súvisiacich s politikou a/alebo výdavkami na opatrenie ("výstupy"), ktoré sa majú dosiahnuť v priebehu roka [60]. Nie sú k dispozícii žiadne systematické informácie o dosahovaní výstupov. 79. I nedostatky v predkladaní správ bránia výboru ESAC v riadnom plnení jeho poradnej úlohy. Výbor ESAC slúži ako komunikačný kanál pre používateľov, respondentov a zostavovateľov štatistiky, pokiaľ ide o ciele a priority politiky Únie v oblasti štatistických informácií (pozri rámček 5). Pri audite sa zistilo, že výbor ESAC zatiaľ neplní svoju poradnú úlohu riadne, a to sčasti pre svoj široký záber pokrývajúci všetky štatistické oblasti, rôznorodú skladbu i obmedzenú dostupnosť niektorých svojich členov. Eurostat by mohol zlepšiť svoju podporu fungovania výboru ESAC tým, že bude poskytovať viac informácií o rozpočtových a finančných dôsledkoch svojich štatistických programových rozhodnutí a o vykonávaní štatistických programov, a že tieto informácie budú lepšie "šité na mieru". RÁMČEK 5 EURÓPSKY ŠTATISTICKÝ PORADNÝ VÝBOR (ESAC) Spojiť používateľov, respondentov a zostavovateľov štatistiky Európsky štatistický poradný výbor (ESAC) bol zriadený v júni 2009 a má 24 členov: dvanásť členov konajúcich samostatne a zastupujúcich používateľov, respondentov alebo ďalších partnerov v štatistike Únie (vrátane vedeckej obce, sociálnych partnerov a občianskej spoločnosti), jedenásť členov priamo menovaných inštitúciami a orgánmi, ku ktorým patria, a generálneho riaditeľa Eurostatu ako člena z úradnej moci bez hlasovacieho práva. Výbor ESAC zasadá trikrát do roka na jednodňových schôdzach v Bruseli. Sekretariát poskytuje výboru ESAC Eurostat. Počas prvých troch rokov ESAC vydal príspevok k diskusii o modernizácii štrukturálnej podnikovej štatistiky, jednostranové vyhlásenie s názvom "Dobré rozhodnutia potrebujú dobré dáta, dobré dáta si vyžadujú dostatočné štatistické zdroje" ("Good decisions need good data, good data require sufficient statistical resources") a na žiadosť Eurostatu vydal štyri stanoviská k návrhom štatistických programov. Zatiaľ ani Európsky parlament ani Rada nevyužili možnosť požiadať výbor ESAC o stanovisko. V júni 2011 sa ESAC uzniesol na tom, že každý člen skontaktuje používateľov v jednom alebo vo viacerých členských štátoch v snahe zriadiť sieť zástupcov používateľov v jednotlivých členských štátoch. Zdroj: Európsky dvor audítorov. EUROSTAT ZLEPŠIL RIADENIE GRANTOV Z FINANČNÝCH ZDROJOV NA PROGRAM A ZAČAL RIEŠIŤ NEDOSTATKY V OBSTARÁVANÍ 80. V súlade s rozhodnutím o programe na obdobie rokov 2008 – 2012 [61] majú vnútroštátne orgány a Eurostat povinnosť usilovať sa o povesť dobrého riadenia a účinnosti s cieľom posilniť dôveryhodnosť štatistiky. 81. Eurostat používa dva nástroje na implementáciu finančných zdrojov, ktoré má k dispozícii v rámci programu na obdobie rokov 2008 – 2012 a ďalších programov: dohody o grantoch a zmluvy o verejnom obstarávaní. Graf 5 znázorňuje príslušný podiel týchto dvoch nástrojov na celkových sumách záväzkov v rokoch 2007 až 2011 [62]. GRAF 5 PODIEL GRANTOV A ZMLÚV NA CELKOVÝCH SUMÁCH ZÁVÄZKOV Rozloženie grantov a zmlúv +++++ TIFF +++++ Zdroj: Európsky dvor audítorov na základe údajov Eurostatu. RIADENIE GRANTOV 82. Eurostat udeľuje viac než 90 % svojich grantov NŠÚ a ďalším vnútroštátnym orgánom určeným členskými štátmi. 83. V článku 109 bode 2 nariadenia o rozpočtových pravidlách sa stanovuje, že účelom alebo účinkom grantu nemôže byť zisk pre príjemcu. Preto sa Eurostat v snahe stanoviť náležitú sumu konečnej platby na grant nemôže obmedziť len na overenie toho, či bol dosiahnutý cieľ dohody o grante, ale musí overiť i zdroje, ktoré príjemcovia skutočne použili na splnenie tohto cieľa. Riadenie grantov je pre túto povinnosť ťažkopádnejšie než riadenie zmlúv o verejnom obstarávaní. Od roku 2011 majú zainteresovaní príjemcovia možnosť využívať štandardné stupnice jednotkových nákladov podľa kategórie zamestnancov na zjednodušenie riadenia grantov. Alternatívnym prístupom na zváženie by mohol byť systém založený na výkonnosti, ktorý vychádza z dohodnutých ukazovateľov a cieľov (výstupy a výsledky) [63] bez toho, aby bolo nutné prepojiť platby so vzniknutými nákladmi. NUTNOSŤ RIEŠIŤ A RIADIŤ VÝZNAMNÉ RIZIKO NADMERNÝCH PLATIEB 84. Výhrady k riadeniu grantov Eurostatom bolo nutné vyjadriť vo výročných správach o činnosti generálneho riaditeľa Eurostatu za roky 2001 až 2004 a 2006. Týkali sa neprimeraného vymedzenia a kalkulácie oprávnených nákladov a neadekvátneho počtu vykonaných kontrol, čo viedlo k výraznému riziku nadmerných platieb. Veľakrát neboli k dispozícii podporné dokumenty k následným kontrolám súvisiacim s nákladmi na zamestnancov, na zariadenie, spotrebný tovar a dodávky a iné priame náklady [64]. SNAHA O ZLEPŠENIE FINANČNÉHO RIADENIA GRANTOV PRINÁŠA VÝSLEDKY 85. Eurostat v apríli 2009 znovu nanovo vymedzil svoju kontrolnú stratégiu. Išlo o presun dôrazu z následných kontrol (po konečných platbách) na predbežné kontroly (pred konečnými platbami). Cieľom bolo určiť chyby a nezrovnalosti pred konečnými platbami a zabrániť im, čím by bola možná okamžitá oprava a vyhnutie sa opatreniam na spätné získanie súm, ktoré sú časovo náročné. 86. Podľa posilnených predbežných kontrol sa od príjemcov vyžaduje, aby Eurostatu poskytli dokumenty na podporu vzorky oprávnených deklarovaných nákladov. 87. Snaha Eurostatu o zlepšenie finančného riadenia grantov aj prostredníctvom výrazne jasnejších pokynov pre príjemcov, prináša svoje ovocie. Napriek tomu niektorí príjemcovia [65] mali sústavné problémy s poskytovaním požadovanej dokumentácie Eurostatu na účely stanovenia oprávnenosti nákladov. 88. Pri audite bola preskúmaná vzorka posilnených predbežných kontrol vykonaných Eurostatom a zistilo sa, že väčšina z nich je primeraná. Eurostat sa však nezaoberal týmito nedostatkami: a) vzorky vybrané na overenie deklarovaných nákladov na zamestnancov veľakrát neboli v súlade s minimálnymi požiadavkami stanovenými v samotných pokynoch Eurostatu. b) len v jednom prípade boli vykonané overenia na mieste u príjemcu s cieľom zhodnotiť jeho systém registrácie času a podporných dokumentov k nákladom na zamestnancov. c) kontroly neboli doložené kontrolným zoznamom, čo komplikovalo hodnotenie ich povahy a primeranosti. d) veľmi nízky počet žiadostí o platbu náhodne vybraných Eurostatom na kontroly [66] len komplikuje hodnotenie celkového rizika chýb. RIADENIE POSTUPOV VEREJNÉHO OBSTARÁVANIA 89. Eurostat používa výzvy na predkladanie návrhov najmä na obstarávanie v oblasti IT a na kúpu štatistických služieb [67]. Postupy verejného obstarávania v Eurostate sú vo veľkej miere decentralizované na operačné riaditeľstvá. 90. Audit Dvora audítorov potvrdil významné riziká, o ktorých informovalo vedenie oddelenie vnútorného auditu vo februári 2011. Oddelenie vnútorného auditu vo svojej analýze rizika identifikovalo potenciálnu nadmernú závislosť od tretích strán a kvázi monopolné situácie a nedostatky v procese hodnotenia, vrátane potenciálneho zvýhodňovania. KONCENTRÁCIA NA TRHU A ŤAŽKOSTI S VÝBEROVÝMI KRITÉRIAMI A KRITÉRIAMI NA ZADANIE ZÁKAZKY 91. So zreteľom na koncentráciu na trhu analýza Dvora audítorov zameraná na následné tabuľky o zadávaní verejných zákaziek v období 2009 až 2011 poukázala na to, že traja najväčší zmluvní dodávatelia získali 30 % celkovej sumy zadanej prostredníctvom obstarávania. Koncentráciu na trhu zhoršil fakt, že niektoré útvary Eurostatu vo veľkej miere záviseli od troch najväčších zmluvných dodávateľov. Pokiaľ ide o postup verejného obstarávania, Dvor audítorov pri audite zistil nenáležité využívanie rokovacieho konania a opakujúce sa ťažkosti s definovaním a uplatňovaním výberových kritérií a kritérií na zadanie zákazky. 92. Audit Dvora audítorov sa konal príliš skoro na to, aby bolo možné posúdiť dosah akčného plánu Eurostatu z marca 2011, ktorý bol navrhnutý na riešenie odporúčaní uvedených v správe oddelenia vnútorného auditu. Realizácia niektorých kľúčových opatrení obsiahnutých v tomto akčnom pláne začala až v januári 2012. PODPORA HOSPODÁRSKEJ SÚŤAŽE V RÁMCI POSTUPU PRIJATIA FINANČNE NAJVÝHODNEJŠEJ PONUKY 93. V snahe podporiť hospodársku súťaž sa Eurostat rozhodol, že nebude v podmienkach zadávania zákazky systematicky oznamovať maximálny rozpočet. Od roku 2012 je to povolené len ako výnimka, ktorá musí byť riadne odôvodnená. Eurostat však ponechal používanie minimálnych prahov pre zložku kvality kritérií na zadanie zákazky v rámci postupu prijatia finančne najvýhodnejšej ponuky. Takýto minimálny prah oslabuje cenovú súťaž, najmä ak je štatistické váženie kritérií na kvalitu a cenu stanovené v pomere 70:30, čo je v postupoch verejného obstarávania Eurostatu najčastejšie. PREHODNOTENIE PRIORÍT V RÁMCI EŠS ZAOSTÁVA A JE OBMEDZENÉ CHÝBAJÚCIMI SPOĽAHLIVÝMI INFORMÁCIAMI O NÁKLADOCH PRE DÔSLEDKY FINANČNEJ A DLHOVEJ KRÍZY JE PREHODNOTENIE PRIORÍT EŠTE VÝZNAMNEJŠIE 94. NŠÚ a EŠS ako celok musia riešiť dôsledky finančnej krízy, čo niekedy zahŕňa vážne rozpočtové škrty, čo si často vyžaduje i zmenu priorít. V súčasnosti bude potrebné urobiť neľahký kompromis medzi udržaním alebo zvýšením kvality existujúcich štatistických produktov, reagovaním na požiadavky štatistiky v nových oblastiach a potrebou investovať do opatrení na zvýšenie produktivity z dlhodobého hľadiska. Uskutočnený výber môže ovplyvniť štatistickú inováciu, ktorá môže v dôsledku toho utrpieť. CELKOVÉ NÁKLADY NA TVORBU EURÓPSKEJ ŠTATISTIKY NIE SÚ ZNÁME 95. Podľa článku 6 ods. 1 rozhodnutia o programe na obdobie rokov 2008 – 2012 musela Komisia poskytnúť predbežnú analýzu rozdelenia finančnej záťaže medzi rozpočtami Únie a členských štátov. Pre nedostatok náležitých údajov sa táto analýza obmedzila na všeobecný záver o tom, že granty z rozpočtu EÚ sú pomerne malé v porovnaní s celkovými ročnými výdavkami členských štátov vzniknutými v súvislosti s tvorbou európskej štatistiky [68]. PREHODNOTENIE PRIORÍT ZAOSTALO 96. Pri audite sa zistilo, že Eurostat zaostával v procese prehodnotenia priorít [69]. Napriek požiadavke vyplývajúcej z článku 6 ods. 3 rozhodnutia Komisia vo svojom hodnotení v polovici obdobia neinformovala o výsledku prehodnotenia priorít. V tejto správe sa mali uviesť odhady nákladov a záťaže štatistických projektov a oblastí v rámci programu na obdobie rokov 2008 – 2012, ako i posúdenie vznikajúcich potrieb v oblasti štatistiky, najmä z hľadiska nových politík Únie. STRATEGICKY ORIENTOVANÝ PRÍSTUP V ROKU 2010 ZATIAĽ PRINÁŠA OBMEDZENÉ VÝSLEDKY 97. Eurostat z dôvodu nedostatočného pokroku pri zavedení systematického merania nákladov a zložitej situácie členov EŠS v kontexte rozpočtových škrtov navrhol výboru EŠS v novembri 2010 nový strategicky orientovaný prístup k prehodnoteniu priorít. Jeho uskutočnenie (v zásade prostredníctvom stanovenia "negatívnych priorít" [70] na ročnom základe) zatiaľ prinieslo obmedzené výsledky. 98. Zoznam negatívnych priorít na rok 2011 zahŕňal takmer výlučne odklad nových opatrení. Pokiaľ ide o plán práce na rok 2012, boli praktické dôsledky nového prístupu v správe predloženej výboru EŠS v máji 2011 zhodnotené ako "obmedzené". To poukazuje na potrebu vynaloženia ďalšieho úsilia na podporu inovácie v oblasti štatistiky, napríklad tým, že používateľom sa navrhne postupne ukončiť štatistiku, ktorá sa stala menej relevantnou, výmenou za novú štatistiku. 99. Keď Eurostat vyzval výbor ESAC, aby vydal stanovisko k návrhu programu na rok 2012, ESAC uviedol [71], že mal určité ťažkosti s určením priorít, pretože rozpočtové dôsledky rozličných rozhodnutí sa ťažko hodnotia v dôsledku rôznych metodík používaných na výpočet nákladov v jednotlivých členských štátoch, chýbajúcich finančných informácií a v niektorých prípadoch i problémov s rozlišovaním medzi európskym podielom a podielom členských štátov na nákladoch na tvorbu štatistiky. Toto všetko sú dôležité prvky potrebné pre stratégiu Eurostatu. NÁČRT NÁVRHU PROGRAMU NA OBDOBIE ROKOV 2013 AŽ 2017 SA ZLEPŠIL, NO ÚSPEŠNÉ VYKONÁVANIE ZÁVISÍ OD LEPŠIEHO ROČNÉHO PLÁNOVANIA A PREDKLADANIA SPRÁV 100. Komisia schválila koncom roka 2011 návrh štatistického programu na obdobie rokov 2013 – 2017 ako návrh nariadenia Európskeho parlamentu a Rady [72]. 101. V porovnaní s programom, ktorý platí v súčasnosti, návrh má jasnejšiu hierarchiu priorít a flexibilnejšiu štruktúru. Návrh programu stanovuje ambicióznu infraštruktúru štatistických informácií a kladie silný dôraz na vykonávanie nových metód tvorby európskej štatistiky. 102. V prílohe k programu ("Štatistická infraštruktúra a ciele európskeho štatistického programu na obdobie rokov 2013 – 2017") sú stanovené ciele spoločne s implementačnými opatreniami, ktoré môžu slúžiť ako ukazovatele. Väčšina zo 104 ukazovateľov je užitočných na získanie merateľného pokroku za predpokladu, že sú doplnené presnými cieľmi a medzníkmi stanovenými v ročnom plánovaní a overenými v procese systematického ročného predkladania správ. 103. Od roku 2014 bude program obsahovať ciele v oblasti podnikovej a obchodnej štatistiky a osobitný program modernizácie európskej podnikovej a obchodnej štatistiky už nebude potrebný [73]. 104. Vykonávanie programu má byť zahrnuté vo dvoch odlišných viacročných finančných rámcoch (na roky 2007 – 2013 a 2014 – 2020) v celkovej sume 299,4 mil. EUR. Počas predbežného hodnotenia a hodnotenia dosahu programu neboli brané do úvahy možnosti lepšej synchronizácie viacročného štatistického programu s viacročným finančným plánovaním. 105. Na cieľ "Zaviesť novú metódu tvorby európskej štatistiky" je vyčlenená suma 146,6 mil. EUR. O rozdelení tejto sumy nie sú k dispozícii žiadne podrobnosti ani so zreteľom na úlohu "neziskových organizácií" oprávnených na získanie grantov [74], ktoré majú ako svoje prvotné ciele a činnosti propagáciu a podporu vykonávania kódexu postupov a nových metód tvorby európskej štatistiky s cieľom zvýšenia efektívnosti a zlepšenia kvality na európskej úrovni. ZÁVERY A ODPORÚČANIA 106. Štatistika je základom pre demokratický proces a dobrú správu vecí verejných v Európe. V Únii, v ktorej sa politické rozhodnutia musia zakladať na dôkazoch a v ktorej sa čoraz viac rozhodnutí prijíma priamo v reakcii na štatistické údaje alebo ukazovatele, ktoré sú z nich odvodené, je dôvera verejnosti v európsku štatistiku kľúčová. 107. Európska únia, jej členské štáty a ich štatistické orgány musia plniť požiadavky ustanovené v článku 338 ZFEÚ týkajúce sa nestrannosti, spoľahlivosti, objektivity, vedeckej nezávislosti, nákladovej efektívnosti a ochrany dôverných štatistických údajov. Od roku 2005 bolo vyvinuté značné úsilie na zlepšenie európskeho štatistického systému. Avšak posun ku kvalitnejšiemu rámcu európskej štatistiky je pomalý, ešte nie je dokončený a pre všetky zainteresované strany naďalej predstavuje výzvu. ODPORÚČANIE 1 Európska únia, jej členské štáty a ich štatistické orgány nesú spoločnú zodpovednosť za zachovanie dôvery v demokratický proces Európy. Mali by posilniť systém európskej štatistiky na zabezpečenie odbornej nezávislosti, dostatočných zdrojov, účinného dohľadu, so sankciami a promptnými opatreniami na zlepšenie v prípadoch, keď sa nedodržiavajú normy kvality. 108. Pri audite sa zistilo, že Kódex postupov pre európsku štatistiku bol vykonávaný len čiastočne a jeho úplná realizácia zostáva výzvou pre všetky zainteresované strany na európskej úrovni i v rámci členských štátov. Kódex stanovuje náročné normy, no nevymedzuje silné nástroje na kontrolu a presadzovanie práva. Komisia nezapojila národné vlády do zodpovednosti za dodržiavanie a uplatňovanie kódexu. Neprijala ešte všetky opatrenia potrebné na zabezpečenie úplného dodržiavania kódexu. Sú potrebné lepšie informácie o súčasnom stave vykonávania kódexu prostredníctvom európskeho štatistického systému (EŠS). Nedávne iniciatívy Komisie o dodanie nového impulzu na dosiahnutie úplného dodržiavania kódexu vedú správnym smerom, ale nie sú dostatočné na to, aby sa zaoberali všetkými problémami. Pretrváva nejednoznačnosť ohľadom charakteru povinnosti dodržiavať kódex postupov. Pre prípady, keď by mohlo dôjsť k prekrúteniu údajov, ešte nebol navrhnutý vhodný kontrolný mechanizmus a nebol predložený žiaden návrh na vytvorenie nezávislej funkcie dohľadu. ODPORÚČANIE 2 V snahe dosiahnuť úplné vykonávanie Kódexu postupov pre európsku štatistiku by Komisia mala: a) navrhnúť zmeny rámca právnych predpisov na tvorbu európskej štatistiky, ktoré by poskytovali riadny základ na revíziu, presadzovanie práva a v náležitých prípadoch na overovanie a kontrolu a týkali by sa inštitucionálneho prostredia tvorby štatistiky, štatistických postupov a štatistických výstupov na úrovni EÚ a členských štátov; b) prijať opatrenia potrebné na zabezpečenie právnej istoty v súvislosti s charakterom povinnosti dodržiavať kódex postupov; c) v súvislosti s bodom a) a b) navrhnúť vytvorenie dozornej funkcie poverenej dohľadom nad revíziami, overovaniami a kontrolami, napríklad rozšírením súčasnej pôsobnosti Európskeho poradného grémia pre riadenie v oblasti štatistiky (ESGAB); d) posilniť odbornú nezávislosť hlavného štatistika Európskej únie tým, že mu bude udelený mandát na dobu určitú po získaní kladného stanoviska ESGAB a schválení Európskym parlamentom a Radou; e) zosúladiť interné rozhodnutie o úlohe Eurostatu s požiadavkami kódexu postupov, umožniť Eurostatu bez obmedzenia uplatňovať jeho protokol o nestrannom prístupe k údajom a postupne prestať používať mechanizmus subdelegovania operačných úverov na tvorbu štatistiky, čím sa Eurostat stane čiastočne finančne závislý od ďalších útvarov Komisie; f) spustiť nové kolo nezávislého posúdenia v Európskom štatistickom systéme, ktoré Komisia plánuje v roku 2013, ktoré by zahŕňalo súlad so všetkými zásadami kódexu postupov a silný vonkajší prvok, ktorý by umožnil nezávislé posúdenia a porovnateľné výsledky; g) zvážiť zavedenie periodických nezávislých posúdení pre najdôležitejšie oblasti štatistiky pokrývajúce celý výrobný reťazec vrátane poskytovateľov administratívnych údajov. 109. Chyby v návrhu štatistického programu na obdobie 2008 až 2012 znemožňujú používať tento program ako účinný nástroj plánovania, monitorovania a zodpovednostiplánovania, monitorovania a zodpovednosti na zlepšenie tvorby európskej štatistiky. Spravovanie grantov Eurostatom sa zlepšilo, no pretrvávajú nedostatky v obstarávaní. Prehodnotenie priorít štatistických činností so zreteľom na nové výzvy bolo pomalšie, než sa očakávalo. Návrh programu na obdobie rokov 2013 až 2017 poskytuje možnosť znovu navrhnúť EŠS tak, aby bol efektívnejší a flexibilnejší. ODPORÚČANIE 3 V snahe v plnej miere využiť potenciál nadchádzajúceho európskeho štatistického programu na obdobie rokov 2013 – 2017 Eurostat by mal: a) doplniť vykonávacie opatrenia v európskom štatistickom programe presnými cieľmi a medzníkmi, ktoré treba zadefinovať každý rok v ročných štatistických programoch a následne kontrolovať v procese systematického a konsolidovaného ročného predkladania správ Európskemu parlamentu a Rade; b) využívať možnosť revízie programu v priebehu jeho vykonávania v prípade významných udalostí a zároveň zvážiť, či by mal byť program predĺžený, aby mohol byť zladený s viacročným finančným rámcom na obdobie 2014 – 2020; c) zabezpečiť systematické preskúmavanie štatistických priorít, najmä prostredníctvom pravidelných posúdení relevantnosti štatistických výstupov a nákladov na EŠS, jeho členov a respondentov a ich zaťaženia; d) podporovať v kontexte prehodnocovania priorít, ak je to vhodné, štatistickú inováciu, napríklad postupným ukončením používania existujúcich štatistických produktov výmenou za nové; e) zlepšiť podporu fungovania výboru ESAC tým, že bude poskytovať viac informácií o rozpočtových a finančných dôsledkoch svojich štatistických programových rozhodnutí a o vykonávaní štatistických programov, a že tieto informácie budú lepšie "šité na mieru"; f) zjednodušiť a zlepšiť efektívnosť finančnej správy grantov používaním štandardných stupníc jednotkových nákladov a jednorazových súm pre súbory údajov získaných zo zisťovaní. V tejto súvislosti by mal preskúmať možnosť systému riadenia grantov založeného na výkonnosti, ktorý vychádza z dohodnutých ukazovateľov a cieľov; g) posilniť konkurenciu v postupoch verejného obstarávania, a to najmä tým, že bude dávať väčšiu váhu cenovému kritériu v rámci postupu prijatia finančne najvýhodnejšej ponuky a vyhne sa minimálnym prahom, ktoré oslabujú cenovú konkurenciu. Túto správa prijala komora IV, ktorej predsedá Louis GALEA, člen Dvora audítorov v Luxemburgu na svojom zasadnutí dňa 26. júna 2012. Za Dvor audítorov +++++ TIFF +++++ Vítor Manuel da Silva Caldeira predseda [1] Osobitný prieskum Eurobarometra "Znalosti Európanov o hospodárskych ukazovateľoch", s. 37. [2] Pozri Záver predsedníctva zo zasadnutia Európskej rady v dňoch 22. a 23. mája 2005 a Záver Európskej rady z 28. a 29. októbra 2010. [3] Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia Európskeho parlamentu a Rady (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Text s významom pre EHP a Švajčiarsko) (Ú. v. EÚ L 87, 31.3.2009, s. 164). [4] Výbor pre štatistické programy pomáhal Komisii všeobecne koordinovať štatistické programy na úrovni EÚ a na vnútroštátnej úrovni. Prestal fungovať v roku 2009, keď bolo prijaté nariadenie o európskej štatistike. [5] Kódex postupov nebol nikdy uverejnený v Úradnom vestníku. Jeho najnovšiu verziu možno nájsť na internetovej stránke Eurostatu http://epp.eurostat.ec.europa.eu/cache/ITY_OFFPUB/KS-32-11-955/EN/KS-32-11-955-EN.PDF [6] Rozhodnutie Európskeho parlamentu a Rady č. 1578/2007/ES z 11. decembra 2007 o štatistickom programe Spoločenstva v období 2008 až 2012 (Text s významom pre EHP) (Ú. v. EÚ L 344, 28.12.2007, s. 15). [7] Článok 5 rozhodnutia Komisie 97/281/ES z 21. apríla 1997 o úlohe Eurostatu v súvislosti s tvorbou štatistiky Spoločenstva (Ú. v. ES L 112, 29.4.1997, s. 56). [8] Definícia "Komisia (Eurostat)" je uvedená v článku 6 nariadenia o európskej štatistike. [9] Ďalej len "operačné úvery". Údaje nezahŕňajú administratívne výdavky. [10] Rozhodnutie Európskeho parlamentu a Rady č. 235/2008/ES z 11. marca 2008, ktorým sa zriaďuje Európske poradné grémium pre riadenie v oblasti štatistiky (Text s významom pre EHP) (Ú. v. EÚ L 73, 15.3.2008, s. 17). [11] Rozhodnutie Európskeho parlamentu a Rady č. 234/2008/ES z 11. marca 2008, ktorým sa zriaďuje Európske poradné grémium pre riadenie v oblasti štatistiky a ktorým sa zrušuje rozhodnutie Rady 91/116/EHS (Text s významom pre EHP) (Ú. v. EÚ L 73, 15.3.2008, s. 13). [12] Kódex bol vyhlásený ako samoregulačný nástroj prostredníctvom odporúčania Komisie z 25. mája 2005 o "nezávislosti, integrite a zodpovednosti národných štatistických orgánov a štatistických orgánov Spoločenstva", KOM(2005) 217 v konečnom znení z 25. mája 2005. V septembri 2011 výbor pre EŠS kódex zrevidoval. Toto revidované znenie je uverejnené na webovej stránke Eurostatu, ale Komisia ešte neaktualizovala svoje odporúčanie z 25. mája 2005. [13] "Rada berie na vedomie, že pri niekoľkých príležitostiach boli fiškálne štatistiky po nástupe novej vlády revidované. Rada sa domnieva, že zostavovanie a predkladanie štatistík pre postup pri nadmernom schodku nesmie podliehať politickým a volebným cyklom. (...) Rada sa domnieva, že integrita, nezávislosť a zodpovednosť zostavovateľov údajov a transparentnosť zostavovacích metód podporená vhodnými inštitucionálnymi dojednaniami sú kľúčové pre zaistenie takýchto vysokokvalitných štatistík." (Závery Rady pre hospodárske a finančné záležitosti z 2. júna 2004, Doc. 9779/04 (Presse 172), s. 11). [14] V apríli 2004 po nástupe do úradu nová grécka vláda nariadila "fiškálny audit", ktorého výsledkom boli významné korekcie údajov o schodku verejných financií a verejnom dlhu Grécka, ktoré sa týkali i roku 1997. Na základe tejto revízie sa ukázalo, že Grécko v roku 1999 prekročilo 3 % strop deficitu. [15] Zásady 1, 3 a 4. [16] Tretia výročná správa Európskemu parlamentu a Rade o vykonávaní Kódexu postupov pre európsku štatistiku Eurostatom a Európskeho štatistického systému ako celku Európskym poradným grémiom pre riadenie v oblasti štatistiky, uverejnená 1. decembra 2011. [17] Na základe správy jeho pracovnej skupiny "Sponzorovanie kvality", ktorej spolupredsedá Eurostat a nórsky NŠÚ (Statistics Norway). [18] KOM(2005) 217 v konečnom znení. [19] Odporúčania B., C. a G. [20] KOM(2011) 211 v konečnom znení z 15. apríla 2011 "Snaha o spoľahlivé riadenie kvality európskej štatistiky". [21] Európska organizácia voľného obchodu (EFTA) je medzivládna organizácia zriadená na podporu voľného obchodu a hospodársku integráciu v prospech štyroch jej členských štátov: Island, Lichtenštajnsko, Nórsko a Švajčiarsko. [221] Od roku 2008 sa už neuskutočnilo ďalšie kolo nezávislých posúdení. Všetkých 35 ukazovateľov preskúmaných v rámci nezávislých posúdení sa týkalo zásad 1 až 6 a 15 kódexu (dodržiavanie zásad 7 až 14 kódexu nebolo zahrnuté do posúdenia). [22] KOM(2008) 621 v konečnom znení zo 7. októbra 2008 "Správa Komisie Európskemu parlamentu a Rade z roku 2008 o uplatňovaní kódexu postupov". [23] KOM(2010) 1 v konečnom znení z 8. januára 2010 "Správa Komisie o štatistikách o schodku verejných financií a verejnom dlhu Grécka". [24] Oblasti, v ktorých sa pri nezávislých hodnoteniach zistili nedostatky, no neuskutočnili sa opatrenia na zlepšenie, nie sú súčasťou monitorovania Eurostatom. [25] Pozri monitorovaciu správu Eurostatu z roku 2011 o dodržiavaní kódexu postupov zo strany NŠÚ. [26] Nezahŕňa dve nové opatrenia stanovené v roku 2011. [27] Ú. v. ES L 112, 29.4.1997, s. 56. [28] Rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) (Ú. v. ES L 136, 31.5.1999, s. 20). [29] Podiel úverov subdelegovaných z ďalších generálnych riaditeľstiev Komisie v celkovej sume vzniknutých záväzkov bol 24 % v roku 2011 (27 % v roku 2010 a 33 % v roku 2009). Viac než dve tretiny týchto subdelegovaných úverov pochádzalo z GR pre poľnohospodárstvo a rozvoj vidieka. [30] Článok 8 nariadenia Európskeho parlamentu a Rady (EÚ) č. 1173/2011 zo 16. novembra 2011 o účinnom presadzovaní rozpočtového dohľadu v eurozóne (Ú. v. EÚ L 306, 23.11.2011, s. 1). Pokuty môžu dosiahnuť výšku 0,2 % HDP príslušného členského štátu. [31] Správa z nezávislého posúdenia vykonávania Kódexu postupov pre európsku štatistiku v Eurostate, 24. – 26. októbra 2007. [32] Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu k Zmluve o založení Európskeho spoločenstva (Ú. v. EÚ L 145, 10.6.2009, s. 1). [33] Uverejnené na internetovej stránke Eurostatu http://epp.eurostat.ec.europa.eu/portal/page/portal/quality/documents/Impartiality_protocol_REV2_FINAL_EN.pdf. [34] Pozri stranu 20 správy z nezávislého posúdenia Kódexu postupov pre európsku štatistiku v Eurostate, 24. – 26. októbra 2007. [35] Súvisí s kvalitou údajov o hrubom národnom dôchodku (HND), článok 6 nariadenia Rady (ES, Euratom) č. 1287/2003 z 15. júla 2003 o harmonizácii hrubého domáceho príjmu pri trhových cenách (nariadenie HND) (Ú. v. ES L 181, 19.7.2003, s. 1) stanovuje možnosť, aby Komisia vykonávala "informačné návštevy" v členských štátoch ako súčasť svojej kontrolnej činnosti, pozri body 2.28 a 2.30 výročnej správy Dvora audítorov za rok 2010. [36] Pozri odporúčanie 4 vo výročnej správe za rok 2011. [37] KOM(2011) 211 v konečnom znení. [38] KOM(2010) 1 v konečnom znení. [39] Nariadenie Rady (EÚ) č. 679/2010 z 26. júla 2010, ktorým sa mení a dopĺňa nariadenie (ES) č. 479/2009, pokiaľ ide o kvalitu štatistických údajov v rámci postupu pri nadmernom schodku (Ú. v. EÚ L 198, 30.7.2010, s. 1). [40] Článok 12 ods. 1 nariadenia (ES) č. 479/2009. [9999] Konzultačná návšteva sa uskutočnila v rovnaký deň ako metodická návšteva. [8888] Počas tejto návštevy sa uskutočnila spoločná schôdza s írskym NŠÚ. [7777] Vstupná konzultačná návšteva. [6666] Bežná konzultačná návšteva s prvkom vstupnej konzultačnej návštevy. [41] KOM(2011) 211 v konečnom znení. [42] KOM(2012) 167 v konečnom znení zo 17. apríla 2012 "Návrh nariadenie Európskeho parlamentu a Rady, ktorým sa mení a dopĺňa nariadenie (ES) č. 223/2009 o európskej štatistike". [43] Pozri závery Rady z 20. júna 2011 k oznámeniu Komisie; "Snaha o spoľahlivé riadenie kvality európskej štatistiky", http://www.consilium.europa.eu/uedocs/cms_data/docs/pressdata/en/ecofin/122932.pdf [44] Článok 1 a článok 11ods. 1. [45] Časť 2.1.4 správy z 21. októbra 2010, ktorá bola schválená Európskou radou 28. a 29. októbra 2010. [46] Pozri navrhovaný nový článok 11 ods. 3. [47] Postup pri nadmernom schodku je v súčasnosti jedinou oblasťou, v ktorej platí takýto mechanizmus. [48] Odporúčanie č. 10 vo výročnej správe ESGAB za rok 2010. [49] Odporúčanie č. 8 vo výročnej správe ESGAB za rok 2011. [50] Vo svojom uznesení zo 17. júna 2010 (P7_TA(2010)0230) o kvalite štatistických údajov v Únii a posilnených kontrolných právomociach Komisie (Eurostatu) Európsky parlament vyzval Komisiu a Radu, aby "užšie zapojili Európske poradné grémium pre riadenie v oblasti štatistiky ako nezávislého poradcu; poradné grémium môže pomáhať Komisii (Eurostatu) počas návštev v členských štátoch" (Ú. v. EÚ C 236E, 12.8.2011, s. 76). [51] Právne akty Únie sa odkazujú na program aj ako na "štatistický program Spoločenstva" alebo "štatistický program Únie". [52] Rozhodnutie č. 1578/2007/ES (ďalej len "rozhodnutie o programe na roky 2008 – 2012"). [53] Nariadenie Európskeho parlamentu a Rady (ES) č. 1166/2008 z 19. novembra 2008 o štrukturálnych zisťovaniach fariem a zisťovaní metód poľnohospodárskej výroby a o zrušení nariadenia Rady (EHS) č. 571/88 (Text s významom pre EHP) (Ú. v. EÚ L 321, 1.12.2008, s. 14). [54] Rozhodnutie Európskeho parlamentu a Rady č. 1297/2008/ES zo 16. decembra 2008 o Programe modernizácie európskej podnikovej a obchodnej štatistiky (MEETS) (Text s významom pre EHP) (Ú. v. EÚ L 340, 19.12.2008, s. 76). [55] Celkové náklady na tvorbu európskej štatistiky nie sú známe (pozri bod 95). [56] Článok 21 ods. 1 pravidiel na vykonávanie nariadenia o rozpočtových pravidlách. [57] KOM(2010) 346 v konečnom znení z 30. júna 2010. [58] KOM(2010) 2020 v konečnom znení z 3. marca 2010. [59] KOM(2009) 404 v konečnom znení z 10. augusta 2009. [60] Po prvýkrát bol pri každom výstupe uvedený odkaz na viacročný program v štatistickom pracovnom programe v roku 2011. Avšak vzhľadom na to, že program na obdobie 2008 – 2012 nebol zmenený tak, aby zohľadnil nedávny vývoj udalostí, je zložité urobiť takéto prepojenia. V dôsledku toho sa na mnohých miestach robia odkazy na "všeobecné ciele" viacročného programu alebo na prílohu k viacročnému programu, ktorá sa veľmi všeobecne odkazuje na "lepšie nariadenie". [61] Článok 3 písm. b). [62] V roku 2011 bolo podpísaných 172 dohôd o grante a 312 zmlúv (283 dohôd o grante a 320 zmlúv v roku 2010). [63] Pozri časť 4.2 dokumentu KOM(2012) 42 v konečnom znení z 8. februára 2012 "Program zjednodušenia VFR na obdobie rokov 2014 – 2020". [64] V roku 2008 komisár, ktorý mal na starosti Eurostat, informoval Komisiu o výsledku štrnástich následných kontrol vykonaných Eurostatom v rokoch 2005 a 2006, ktoré sa týkali výkazov nákladov podaných NŠÚ a tromi ďalšími príjemcami grantov. Z celkovej sumy 14 mil. EUR, ktorá bola predmetom kontroly, Eurostat spochybnil oprávnenosť 6,6 mil. EUR (47,14 %). Nakoniec boli na vyriešenie týchto prípadov s ohľadom na dosiahnuté výstupy a výsledky vykonané paušálne korekcie vo výške 1,3 mil. EUR. [65] Od roku 2009 bolo osem príjemcov dočasne predmetom posilnených predbežných kontrol založených na riziku a zahŕňajúcich väčšinu ich žiadostí o platbu. [66] V období rokov 2009 až 2011 jedenásť žiadostí v rámci posilneného preskúmania, všetky z roku 2009. [67] S ohľadom na štatistické služby rozhodnutie Komisie z 23. júla 2003 o maximálne možnom internom zabezpečení úloh nebolo úplne realizované. Niektoré útvary Eurostatu sa v rámci úlohy správy a zberu údajov naďalej spoliehajú na poskytovateľov vonkajších služieb. [68] Spolufinancovanie z rozpočtu Únie spravidla nie je možné pri príspevkoch NŠÚ na tvorbu európskej štatistiky, keď sa tieto príspevky vyžadujú v európskych štatistických právnych predpisoch. [69] Podrobne vymedzené v časti 3.7. ("Rovnováha medzi nákladmi a prínosmi") prílohy I k programu na obdobie rokov 2008 – 2012. [70] "Negatívne priority" zahŕňajú zrušenie existujúcich právnych požiadaviek na tvorbu štatistiky, ukončenie dobrovoľného zberu údajov založeného na džentlmenskej dohode medzi Eurostatom a NŠÚ a preskúmanie oblastí na zjednodušenie. [71] Stanovisko k návrhu ročného štatistického programu Komisie za rok 2012 z 28. marca 2011. [72] KOM(2011) 928 v konečnom znení z 21. decembra 2011 "Návrh nariadenia Európskeho parlamentu a Rady o európskom štatistickom programe na obdobie rokov 2013 – 2017". Nie je vysvetlené, prečo je namiesto rozhodnutia navrhnuté nariadenie. [73] Súčasný program MEETS skončí 31. decembra 2013. [74] Článok 11 ods. 3 návrhu nariadenia. -------------------------------------------------- PRÍLOHA STAV OPATRENÍ NA ZLEPŠENIE ODPORÚČANÝCH V NEZÁVISLÝCH POSÚDENIACH (STAV K MARCU 2011) Zdroj: Výročná správa ESGAB za rok 2011. Zásada | Počet opatrení na zlepšenie dohodnutých v rámci nezávislých posúdení | | Počet prebiehajúcich opatrení na zlepšenie dohodnutých v rámci nezávislých posúdení (marec 2011) | | | | Spolu | Dokončené | | Ďalší pokrok mimo NŠÚ | Nie je naplánovaná ďalšia práca | Napreduje a zatiaľ nie je skončená | Omeškania v rámci NŠÚ | Prebieha – bez konkrétneho termínu | Zahrnuté do nového opatrenia | Spolu | | Nové opatrenia (stanovené v roku 2011) | Zostávajúce opatrenia spolu | | feb. – 08 | máj – 09 | mar. – 10 | mar. – 11 | | | | | | | (a) | (b) | | (c) | (b-a+c) | 1. | Odborná nezávislosť | 34 | 1 | 9 | 4 | 7 | | 6 | 1 | 1 | 2 | 3 | 0 | 13 | | 0 | 13 | 2. | Oprávnenie na zber údajov | 25 | 1 | 8 | 2 | 3 | | 3 | 0 | 2 | 0 | 6 | 0 | 11 | | 0 | 11 | 3. | Primeranosť zdrojov | 48 | 1 | 18 | 12 | 2 | | 4 | 0 | 4 | 1 | 6 | 0 | 15 | | 0 | 15 | 4. | Záväzok kvalitného spracovania | 103 | 1 | 28 | 8 | 13 | | 3 | 1 | 22 | 12 | 12 | 3 | 53 | | 4 | 54 | 5. | Dôvernosť štatistických informácií | 43 | 2 | 19 | 4 | 6 | | 0 | 1 | 2 | 1 | 8 | 0 | 12 | | 0 | 12 | 6. | Nestrannosť a objektivita | 46 | 2 | 16 | 9 | 6 | | 1 | 0 | 2 | 3 | 7 | 0 | 13 | | 0 | 13 | 7. | Správna metodika | 46 | 3 | 15 | 6 | 5 | | 1 | 0 | 4 | 2 | 9 | 1 | 17 | | 1 | 17 | 8. | Vhodné štatistické postupy | 40 | 2 | 10 | 6 | 4 | | 0 | 0 | 11 | 1 | 6 | 0 | 18 | | 0 | 18 | 9. | Zamedzovanie nadmernému zaťažovaniu respondentov | 54 | 0 | 16 | 6 | 3 | | 3 | 0 | 7 | 1 | 17 | 1 | 29 | | 1 | 29 | 10. | Nákladová efektívnosť | 48 | 0 | 16 | 7 | 6 | | 3 | 0 | 7 | 3 | 6 | 0 | 19 | | 1 | 20 | 11. | Relevantnosť | 27 | 1 | 11 | 7 | 4 | | 0 | 0 | 2 | 0 | 2 | 0 | 4 | | 0 | 4 | 12. | Presnosť a spoľahlivosť | 35 | 1 | 7 | 7 | 4 | | 0 | 0 | 4 | 3 | 7 | 2 | 16 | | 1 | 15 | 13. | Včasnosť a časová presnosť | 14 | 0 | 5 | 2 | 3 | | 1 | 0 | 0 | 0 | 3 | 0 | 4 | | 1 | 5 | 14. | Koherencia a porovnateľnosť | 33 | 1 | 9 | 4 | 4 | | 1 | 1 | 3 | 2 | 7 | 1 | 15 | | 2 | 16 | 15. | Prístupnosť a jasnosť | 81 | 2 | 29 | 10 | 6 | | 1 | 0 | 9 | 4 | 17 | 3 | 34 | | 2 | 33 | | | | | | | | | | | | | | | | | | | | SPOLU | 677 | 18 | 216 | 94 | 76 | | 27 | 4 | 80 | 35 | 116 | 11 | 273 | | 13 | 275 | | % | 100 % | 3 % | 32 % | 14 % | 11 % | | 4 % | 1 % | 12 % | 5 % | 17 % | 2 % | 40 % | | | | | | | | | | | | | | | | | | | | | | --------------------------------------------------